Ivana Bjelogrlić - 1\nFOČA - Fočaci su u kutije koje su bile postavljene širom opštine darovali 20.400 KM za liječenje djevojčice Ivane Bjelogrlić iz Istočnog Sarajeva, saopšteno je iz fočanskog Omladinskog pokreta, koji je zajedno sa Ivaninom rodbinom organizovao ovu akciju.\n01. 12. 2019 09:41\nHumanitarni broj za pomoć djevojčici Ivani Bjelogrlić iz Istočnog Sarajeva aktivan je od danas. Pozivom na broj 1458 donirate 1KM za liječenje djevojčice.\nSOKOLAC - Na Sokocu je održana "Humana sportska nedjelja" za pomoć trogodišnjoj Ivani Bjelogrlić iz Istočnog Sarajeva za čije liječenje u inostranstvu je potrebno 250.000 evra.\nBiciklisti voze stazu u obliku srca za Ivanu\nISTOČNO SARAJEVO - Klub biciklista "Mtb Foris" iz Istočnog Sarajeva u okviru humanitarne akcije "Vozi na bicu srce za Icu" planiraju da 30. novembra biciklima odvezu biciklističku rutu u obliku srca za trogodišnju sugrađanku Ivanu Bjelogrlić.\nJavna ustanova Fond solidarnosti za dijagnostiku i liječenje oboljenja, stanja i povreda djece u inostranstvu upoznat je sa slučajem liječenja trogodišnje Ivane Bjelogrlić iz Istočnog Sarajeva u inostranstvu, a prošle sedmice obavljen je i sastanak sa majkom djevojčice.


OSM Televizija - Izložba slika likovne kolonije "Kolo" u Bileći\nIzložba slika likovne kolonije "Kolo" u Bileći\nIzložba slika međunarodne likovne kolonije "Kolo" iz Trebinja, na kojoj će biti predstavljeni radovi 33 slikara iz zemlje i inostranstva, biće otvorena veečras u Galeriji Srpskog prosvjetnog i kulturnog društva "Prosvjeta" u Bileći.\n- Izložbu će otvoriti Nikola Kusovac, najbolji istoričar umjetnosti u Srbiji i šire, a biće predstavljen uži izbor radova iz fundusa četiri saziva, koliko je kolonija do sada imala - rekao je Srni član Odbora Srpskog prosvjetnog i kulturnog društva "Prosvjeta" i akademski slikar iz Bileće Drago Vučić.\nMeđunarodnu likovnu koloniju "Kolo" koja okuplja likovne umjetnike iz različitih zemalja Evrope, četvrtu godinu zaredom, organizovali su Muzej Hercegovine i Udruženje likovnih umjetnika Istočne Hercegovine "Milorad Ćorović" iz Trebinja.\nIzložba slika u Bileći biće organizovana u okviru Ćorovićevih susreta pisaca "Srpska proza danas" koji se održavaju od 20. do 22. septembra.\nOtvaranje izložbe najavljeno je za 19.00 časova.\nJoš iz iste kategorije: « "Mali princ" Branki Veselinović i Ranku Risojeviću "Taksi bluz" otvara "Јahorina film festival" »


Asfaltiranje ulica u Bratincu • Poportal\nU mesnoj zajednici Bratinac trenutno su u toku radovi na uređenju putne infrastrukture, asfaltiranju se dve ulice Mlavska i Veljka Dugoševića.\nU naselju Bratinac u toku su radovi na uređenju putne infrastrukture. Radovi se Izvode u ulici Mlavskoj i ulici Veljka Dugoševića gde se trenutno priprema tlo za asfaltiranje ove dve ulice u ovoj mesnoj zajednici.\nRadove su obišli gradonačelnik Požarevca Bane Spasović i predsednik saveta mesne zajednice Bratinac Dobri Ivanović sa svojim saradnicima.\nGradonačelnik je između ostalog istakao da je za mesnu zajednicu Bratinac izvojeno oko 6.2 miliona dinara za asfaltiranje pomenutih ulica u ovom naselju.\nSa ulaganjem u seoske mesne zajednice na teritoriji Grada Požarevca nastaviće se i u budućem periodu, naglasio je gradonačelnik.


Zbog sumnje na pranje novca, Agencija podnela prijavu tužilaštvu protiv SNS, SPS i URS | Insajder\nZbog sumnje na pranje novca, Agencija podnela prijavu tužilaštvu protiv SNS, SPS i URS\nAgencija za borbu protiv korupcije prijavila je u martu ove godine Višem javnom tužilaštvu u Beogradu Srpsku naprednu stanku, Socijalističku partiju Srbije i Ujedinjene regione Srbije zbog sumnje na pranje novca tokom izbora 2014 godine. Tužilaštvo još uvek poverava navode Agencije, preneo je portal BIRN. Iz Agencije za borbu protiv korupcije za Insajder kažu da će do kraja meseca biti objavljen i izveštaj o kontroli troškova u kampanji za predsedničke izbore 2017. Tada je kampanju Aleksandra Vučića doniralo 6.940 građana, koji su većinom uplatili identične iznose od 40.000 dinara.\nKako je danas objavio BIRN zbog identičnih donacija Agencija za borbu protiv korupcije zatražila je od Višeg javnog tužilaštva u Beogradu da protiv SNS-a pokrene krivični postupak zbog sumnje na pranje novca tokom izbora 2014. godine.\nKako se navodi u izveštaju koji je Agencija prosledila Tužilaštvu, sprovedena je kontrola izveštaja o troškovima kampanje za parlamentarne izbore 2014. koje su podnele SNS, SPS i URS.\nAgencija u tom izveštaju navodi da je iz podataka koje im je dostavilo Ministarstvo za rad, zapošljavanje, boračka i socijalna pitanja utvrđeno da se određeni broj lica istovremeno pojavljuje kao davalac priloga političkoj stranci i kao korisnik socijalne pomoći.\nU izveštaju se takođe navodi da je Uprava za sprečavanje pranja novca utvrdila da je 135 lica u kratkom vremenskom roku položilo iznose od 40 000 dinara na lične račune da bi ubrdzo nakon toga, taj novac prebacili kao donaciju Srpskoj naprednoj stranci.\nPrema podacima Uprave za sprečavanje pranja novca reč je o ukupno 5,4 miliona dinara koji su donirani SNS, bez objašnjenja o poreklu novca.\nIzveštaj je takođe istakao dva sumnjiva bankarska transfera drugim strankama, jedan u vrednosti od 650 hiljada dinara Socijalističkoj partiji Srbije (SPS) i drugi vredan 80 hiljada dinara Ujedinjenim regionima Srbije (URS).\nZbog toga, Agencija u izveštaju prosleđenom tužilaštvu ocenjuje da „sve navedene činjenice i nelogičnosti u prikupljanju sredstava za finansiranje SNS, SPS i URS ukazuju na to da je jedno ili više lica dalo sredstva fizičkim licima koja se pojavljuju u izveštaju kao donatori“, odnosno da „ukazuju na postojanje sumnje da je izvršeno krivično delo pranje novca“.\nUskoro rezultati kontrole troškova za predsedničke izbore\nNovinari Insajdera pitali su krajem septembra Agenciju za borbu protiv korupcije da li je prilikom kontrole troškova kampanje bilo kog političkog subjekta na ovogodišnjim predsedničkim izborima utvrdila nepravilnosti i eventualno preduzela mere iz njene nadležnosti kao i šta je utvrdila kontrola u slučaju donacija fizičkih lica za kampanju Aleksandra Vučića.\nU odgovoru koji smo dobili Agencija je samo istakla da se „u postupku kontrole proveravaju izveštaji svih političkih subjekata koji su učestvovali u navedenoj izbornoj kampanji, kao i da će nalazi te kontrole biti detaljno obrazloženi“\nAgencija je navela da je izrada Izveštaja o kontroli finansiranja izborne kampanje 2017. godine u finalnoj fazi, kao i da je predviđeno da taj izveštaj bude objavljen krajem oktobra.\nPodsetimo, prema podnetim izveštajima o troškovima kampanja predsedničkih kandidata, građani Srbije bili su široke ruke u doniranju političkih subjekata dok je tek nekoliko kompanija finansijski pomoglo svoje favorite u trci za predsednika Republike.\nZa predsedničke izbore, koalicija oko Srpske napredne stranke, potrošila je ubedljivo najviše novca. Na kampanju Aleksandra Vučića potrošeno je skoro 800 miliona dinara, što je 25 puta više od troškova kampanje drugoplasiranog Saše Jankovića i 300 puta više od trećeplasiranog Luke Maskimovića Belog.\nAleksandra Vučića u izbornoj trci pomogla je samo jedna firma, ali i 6.940 građana, koji su većinom uplatili identične iznose od 40.000 dinara.


Dodik: Kancelariju Visokog predstavnika u BiH treba zatvoriti - Sputnjik Srbija\n04:06 23 Jun 2021\nDodik: Kancelariju Visokog predstavnika u BiH treba zatvoriti\n12:53 02.06.2021 (osveženo 16:15 02.06.2021) Preuzmite kraći link\nKancelariju visokog predstavnika u BiH treba zatvoriti, poručio je srpski član i predsedavajući Predsedništva BiH Milorad Dodik nakon sastanka predsednika Srbije Aleksandra Vučića sa najvišim zvaničnicima Republike Srpske i predstavnicima parlamentarnih stranaka u Srpskoj.\nNa sastanku je razgovarano o spornom imenovanju novog visokog predstavnika u BiH.\nDodik je rekao da je Srpska protiv rehabilitacije i kreiranje bilo kakvih novih rešenja.\n"Mi nismo antidejtonska strana u BiH", istakao je Dodik.\nDodik je ponovio da je potrebno jedinstvo, jer imenovanje novog visokog predstavnika može biti štetno za Republiku Srpsku.\n"Eksperiment međunarodne zajednice prema BiH i pokušaji imenovanja novog visokog predstavnika moraju se prekinuti - poruka je koju je delegacija Srpske prenijela rukovodstvu Srbije na sastanku u Beogradu", rekao je Dodik.\nDodik je izjavio je da visoki predstavnik neće imati legitimitet u Republici Srpskoj ako izostane potvrda Savjeta bezbjednosti UN.\nIstakao je da su od predsjednika Srbije Aleksandra Vučića naišli na veliko razumijevanje na današnjem sastanku najviših zvaničnika Republike Srpske i predstavnika parlamentarnih stranaka u Srpskoj.


ZBOG KORONAVIRUSA: PAPA OTKAZAO POJAVLJIVANJA U JAVNOSTI | Hayat.ba\nZBOG KORONAVIRUSA: PAPA OTKAZAO POJAVLJIVANJA U JAVNOSTI\nPapa Franjo otkazao je redovna pojavljivanja u javnosti da bi izbjegao masovna okupljanja ljudi zbog širenja virusa korona u Italiji, a vjernicima će se obratiti putem interneta.\nVatikan je danas saopštio da se papa neće obratiti vjernicima sa prozora koji gleda na Trg svetog Petra u Rimu i neće održati tradicionalnu audijenciju naredne srijede, 11. marta.\nOba događaja biće održana bez učešća javnosti iz papske biblioteke u Apostolskoj palati u Vatikanu i moći će da se vide na internetu ili televiziji, navodi se u saopštenju.\nZbog obraćanja pape svake godine se na trgu u Vatikanu okupljaju desetine hiljada ljudi.\nZa jednog radnika Vatikana juče je saopšteno da je zaražen virusom korona.


NSinfo: 334.000.000 dinara za nove kapitalne projekte u Vojvodini\n334.000.000 dinara za nove kapitalne projekte u Vojvodini\nUprava za kapitalna ulaganja AP Vojvodine objavila je danas pet\nnovih javnih konkursa za finansiranje i sufinansiranje projekata u oblasti saobraćajne infrastrukture, vodosnabdevanja i zaštite voda, lokalnog i regionalnog ekonomskog razvoja, osnovnog obrazovanja i vaspitanja i razvoja sporta. Za finansiranje i sufinansiranje projekata, obezbeđeno je ukupno 334.000.000,00 dinara.\nZa podršku lokalnim samoupravama na teritoriji AP Vojvodine u realizaciji projekata koji doprinose razvoju i unapređenju saobraćajne infrastrukture, obezbeđeno je 120.000.000,00 dinara. Realizacijom projekata koji se odnose na izgradnju novih i rekonstrukciju postojećih saobraćajnica, poboljšava se bezbednost svih učesnika u saobraćaju, sigurnije odvijanje saobraćaja, ali i doprinosi boljoj lokalnoj i regionalnoj povezanosti.\nUkupno 95.000.000,00 dinara obezbeđeno je za podršku projektima u oblasti razvoja sporta. Sredstva koja se dodeljuju po ovom javnom konkursu namenjena su za finansiranje i sufinansiranje projekata izgradnje, dogradnje, rekonstrukcije, adaptacije i sanacije sportskih objekata u javnoj svojini na teritoriji AP Vojvodine, uključujući i školske sportske objekte.\nU cilju unapređenja i modernizacije infrastrukture koja doprinosi povećanju kvaliteta, efikasnosti i relevantnosti sistema osnovnog obrazovanja i vaspitanja, Uprava za kapitalna ulaganja AP Vojvodine obezbedila je 63.000.000,00 dinara. Sredstva su namenjena za finansiranje i sufinansiranje projekata izgradnje, dogradnje, rekonstrukcije, adaptacije i sanacije objekata ustanova osnovnog obrazovanja i vaspitanja u javnoj svojini na teritoriji AP Vojvodine.\nLokalnim samoupravama je omogućeno da na konkursu za finansiranje i sufinansiranje projekata u oblasti vodosnabdevanja i zaštita voda, obezbede sredstva neophodna za izgradnju, dogradnju, rekonstrukciju, sanaciju i adaptaciju sistema za vodosnabdevanje, pripremu vode za piće, prikupljanje, odvođenje i prečišćavanje otpadnih voda. Za realizaciju projekata u ovoj oblasti, obezbeđeno je ukupno 21.000.000,00 dinara.\nUprava za kapitalna ulaganja AP Vojvodine obezbedila je 35.000.000,00 dinara za podršku projekata u oblasti lokalnog i regionalnog ekonomskog razvoja, koji doprinose stvaranju povoljnih uslova za poslovanje, rast i razvoj malih i srednjih preduzeća, kao i povećanje zaposlenosti u Vojvodini. Na ovom konkursu, lokalne samouprave biće u prilici da obezbede sredstva za realizaciju projekata izgradnje, dogradnje, rekonstrukcije, sanacije i adaptacije objekata poslovne infrastrukture i turističke infrastrukture u javnoj svojini, uključujući i infrastrukturu koja obezbeđuje funkcionalno integrisanje poslovne i turističke infrastrukture u okruženje.\nSvi javni konkursi za finansiranje i sufinansiranje projekata trajaće do 04. jula 2018. godine godine, do 16.00 časova. Detaljne informacije o objavljenim konkursima, načinu i rokovima prijave, mogu se pronaći na internet prezentacijama Uprave za kapitalna ulaganja AP Vojvodine (www.kapitalnaulaganja.vojvodina.gov.rs) i Pokrajinske vlade (http://www.vojvodina.gov.rs ).\n... ap vojvodina, investicije, Novi Sad, ulaganje


Vujanović i treći mandat: Venecijanska komisija spremna dati ocjenu\nFollow @RSE_Balkan Srđan Janković 24.01.2013\nPredsjednik Venecijanske komisije Đani Bukikio saopštio je podgoričkim Vijestima da je ovo tijelo Savjeta Evrope spremno da razmotri da li sadašnji predsjednik Filip Vujanović ima pravo na treći predsjednički mandat, ako to zatraže crnogorske vlasti.\nIzjava predsjednika Venecijanske komisije dolazi nakon što više mjeseci nema jasnog odgovora da li će biti prekršen Ustav Crne Gore ukoliko Filip Vujanović bude kandidovan i osvoji još jedan mandat na mjestu predsjednika države, jer Ustav Crne Gore propisuje da ista osoba može obavljati funkciju šefa države samo dva puta.\nOdgovor na pitanje da li Vujanovićeva predsjednička kandidatura može stići i do Venecijanske komisije, koja bi razmotrila njenu ustavnost, pokušali smo da dobijemo u Demokratskoj partiji socijalista, gdje nam je rečeno da se ni po jednom aspektu potencijalne Vujanovićeve kanddature neće oglašavati do sjednice najvišeg partijskog tijela na kojoj će biti određen predsjednički kandidat te stranke.\nU opozicionoj Socijalističkoj narodnoj partiji smatraju da o legalnosti sporne kandidature može izjasniti državna izborna komisija, a potom i Ustavni sud. Velizar Kaluđerović ocjenuje da je kasno za obraćanje Venecijanskoj komisiji, ali i da bi odluka tog tijela Savjeta Evrope bila neobavezujuća.\n"Ponuda, da je tako nazovem, Venecijanske komisije da se uključi u ovaj proces i da svoje mišljenje je uvijek poželjna ali bojim se da je u ovom trenutku to zakasnilo. Pritom treba imati na umu da i ako bi se ona izjasnila o tom pitanju to je samo mišljenje, preporuka koja ne obavezuje, koja ima naravno svoj pravni autoritet, ali sa stanovišta formalne procedure ona ne obavezuje nikog. Jedino su meritorne odluke Državne izborne komsiije i Ustavnog suda Crne Gore", navodi Kaluđerović.\nPodsjećajući da je Venecijanska komisija dala ključne ocjene o ukupnim dostignućima u oblasti vladavine prava u Crnoj Gori, portparol Socijaldemokratske partije Mirko Stanić smatra pozitivnom ponudu Venecijanske komisije da pomogne u rješavanju pitanja trećeg predsjedničkog mandata.\n"Poseban znak prijateljstva je ponuda predsjednika Venecijanske komisije da nam pomogne u rješavanju veoma važnog pitanja tzv. prava na treći mandat predsjednika države. A za dobijanje formalnog mišljenja mislim da je iole upućenima u ovu problematiku veoma jasna njegova ocjena kada je u pitanju ova dilema", kaže Stanić.\nOsnovna dilema u vezi sa Vujanovićevom kandidaturom je da li se njegov sadašnji mandat računa kao prvi ili drugi o donošenja novog ustava 2007 godine, odnosno da li će njegova nova kandidatura biti po Ustavu druga ili treća.\nPredsjednik Venecijanske komisije Đani Bukikio je rekao da nije u poziciji da odgovori na pitanje da li Vujanović ima pravo na treći mandat, ali je naveo da je Venecijanska komisija nekoliko puta naglasila da je cilj ustavnih ograničenja na sukcesivne predsjedničke mandate da ograniče rizik od negativnih posljedica po demokratiju, koji proističe iz činjenice da ista osoba ima mogućnost da bude na mjestu predsjednika pretjerano dugo.\nPredsjednik Usruženja pravnika Crne Gore Branislav Radulović je iznio jasan stav da bi nova kandidatura Vujanovića bila neustavna i ocjenjuje da bi bilo dobro da se čuje i mišljenje Venecijanske komisije kako političko mišljenje i moć ne bi bili iznad prava.\n"Crnogorski pravnici, naravno uz mišljenje koje će imati posmatrači izbora, Venecijanska komisija će svakako sve uzeti u ravan i presuditi po pravu i Ustavu. Moje mišljenje kao pravnika je poznato ali primarno takvo mišljenje jedino i relevnatno može da donese Ustavni sud Crne Gore. Pored pravnika koji su dali svoj sud postoje i političari. I u ovoj stvari je pitanje da li će pobijediti pravnička pamet i razumijevanje ili politička moć. Dakle, među među pravnicima nema spora. Ali ako politička moć nadvlada tumačenje Ustava koje je vrlo jednostavno , onda svakako da i pored domaćih pravnih stručnjaka nije zgoreg da imamo međunarodno tumačenje jer nijedna moć ne smije biti iznad prava", zaključuje Radulović.


Kancelarija za KiM: Uručeni ključevi stanova za 12 višečlanih porodica - Medija centar\n„Vlada Republike Srbije preko Кancelarije za КiM svake godine sve više radi na problemu stambenog zbrinjavanja, tako da mi svake godine imamo sve bolje rezultate i sve više zgrada koje gradimo. Posebno me raduje da će u ovim stanovima živeti 29 dece. To je jasan znak da zajedno radimo dobro i da zajedno možemo sve“, izjavila je Stojkovićeva.\n„Imali smo prilike da se uverimo da radovi napreduju odlično, u skladu sa predviđenom dinamikom. Projekat, kao i stručni nadzor radi tim stručnjaka sa tehničkog fakulteta i oni realizaciju projekta odgovorno i pažljivo prate. Objekat je u osnovi preko 1.600 metara kvadratnih, a ukupno površina je preko 10.000 kvadrata“, istakla je Stojkovićeva i dodala, da će nastaviti da prate realizaciju ovog, kao i svih ostalih projekate važnih za ostanak i opstanak Srb na Kosovu.


Pacijent sa Alchajmerovom bolešću\nAdministracija predsednika Obame objavila je nedavno da je odobrila 50 miliona dolara kao pomoć u traganju za mogućim lekom i novim tretmanima za Alchajmerovu bolest. Taj novac dodeljen je zbog nedavnih poboljšanja u shvatanju Alchajmerove bolesti koja pogađa milione starijih osoba širom sveta koje imaju progresivan gubitak pamćenja i neurološku disfunkciju.\nDoktor Ron Pitersen, neurolog i pionir u istraživanju Alchajmerove bolesti, bio je medju prvima koji su uspostavili dijagnozu te bolesti kod njene možda najslavnije žrtve, bivšeg američkog predsednika Ronalda Regana. Posle deset godina teške bolesti, Regan je preminuo od Alchajmera u 94. godini. Doktor Pitersen kaže da su od tada preduzeti ogromni koraci u našem shvatanju bolesti, uz najveći progres u poslednjih samo pet godina.\n„U mogućnosti smo da prepoznamo rane znake bolesti i možda da uspostavimo dijagnozu tendencije bolesti dok su ljudi još normalni. Sada treba da objedinimo lekove koji će imati efekte.“\nPitersen je naglasio veoma važna otkrića o biohemijskim uzrocima bolesti, nove tehnike za rano uspostavljanje dijagnoze i bolji pristup nezi pacijenata sa Alchajmerom. Ali u cilju stvaranja realne razlike u životu tih pacijenata, Pitersen kaže da postoji ogromna potreba za delotvornijim tretmanima koji će imati uticaj na osnovni tok bolesti.\n„Trenutno imamo lekove koji su dostupni za tretiranje simptoma bolesti ali oni nemaju uticaj na opšte stanje“.\nNajnovija donacija za istraživanje Obamine administracije, namenjena je da bi se to promenilo. Doktor Frensis Kolins direktor Nacionalnih instituta za zdravlje, kaže da će istraživanje koje je omogućila ova donacija pomoći da se brže pronađe lek, cilj koji sada izgleda bliže nego ikada ranije.\n„Sada smo konačno počeli da shvatamo šta uzrokuje da ćelije mozga kod pacijenta sa Alchajmerovom bolešću počnu da se kvare i kako se to širi sa jedne na drugu ćeliju. To nam daje najviše šansi koje smo do sada imali, da budemo u mogućnosti da prepoznamo terapijski pristup koji će rešiti suštinu problema.“\nI ostali stručnjaci dele takvu nadu. Gaj Ejkin je predsednik Američke zdravstvene fondacije koja finansira istraživanja Alchajmerove bolesti i drugih degenerativnih bolesti povezanih sa starenjem.\n„Na pomolu je tretman koji će promeniti bolest u bliskoj budućnosti i svakako postoji politički podsticaj da se taj problem reši tokom naredne decenije. To možda izgleda sporo, ali vreme koje je potrebno za istraživanje, nažalost usporava taj proces.“\nVek nakon što su je naučnici prvi put otkrili, Alchajmerova bolest ostala je nerešiva medicinska misterija, bez naznaka uzroka ili leka. Stručnjaci su, medjutim, uvereni da bi, uz dalje rezultate istraživanja i uz čvrstu političku podršku, bitka da se savlada Alchajmerova bolest uskoro mogla da bude dobijena.


Nikolić o Radničkom: "Raspadamo se!" - Sportske.net\nNikolić o Radničkom: "Raspadamo se!"\nTrener Radničkog iz Kragujevca Miroslav Nikolić još jednom je na slikovit način pokušao da objasni trenutnu situaciju u kojoj se ABA ligaš iz "srca" Šumadije nalazi.\nOd početka tekuće sezone Miroslav Nikolić apeluje na to da je finansijska kriza zahvatila Radnički iz Kragujevca i da preti da nanese nesagledive posledice za košarku u gradu na Lepenici.\nU sredu je obelodanjeno da će Miroslav Nikolić postati asistent Saše Đorđevića u reprezentaciji Srbije ali to nije uticalo na trenera Radničkog da zaboravi na probleme u kojima se nalazi klub koji predvodi.\n"Brate, raspadamo se. Duže od pet godina vučem košarku u Kragujevcu, ali ne mogu dalje ako je grad neće. Aleksandar Vučić je ispoštovao reč i dao ono što je obećao, na čemu sam zahvalan, ali to je samo kap u moru. Tim iznosom pokrili smo troškove kotizacije za učešće u drugom krugu Evrokupa, ali i dalje nemamo novca da otputujemo na prvo gostovanje" objasnio je Nikolić za "Novosti".\nStanje u Radničkom je alarmantno do te mere da klubu preti gašenje ukoliko se ne obezbede finansijska sredstva za dalje funkcionisanje.\n"Ako ne bude pomoći, možemo da stavimo ključ u bravu" jasan je Nikolić.\nTrener Radničkog ipak ne želi da napusti klub iako priznaje da bi za njega to bilo najlakše rešenje.\n"Igrači pitaju da li će dobiti neki dinar za Novu godinu. Ja sam ih doveo i ne mogu sada da odem, što bi bilo najlakše. Kapetan mora poslednji da napusti brod koji tone" zaključio je popularni Muta.\nRadnički se trenutno nalazi na pretposlednjoj poziciji u ABA ligi sa skorom 4-9, dok je u Evrokupu dogurao do Last 32 runde u kojoj bi mogao da ne nastupi zbog teške finansijske situacije.


Vibratone - roze vaginalne kuglice SEVCR00482 - Idealno.rs\nPočetna / Erotika / Erotski uređaji / Vaginalne kuglice / Vibratone - roze vaginalne kuglice SEVCR00482\nPonuda prodavnice srecniljudi za proizvod Vibratone - roze vaginalne kuglice SEVCR00482. Ispravnost cene i podataka proveri na internet stranici prodavnice.\nPreduboko - Porša da Kosta\nod 1.938,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Vibratone - roze vaginalne kuglice SEVCR00482 i izberi najbolju. Vaginalne kuglice iz kategorije Erotski uređaji je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Vibratone - roze vaginalne kuglice SEVCR00482 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Vibratone - roze vaginalne kuglice SEVCR00482 se mogu razlikovati od onih u internet prodavnici u kojoj obavljaš kupovinu. Vibratone - roze vaginalne kuglice SEVCR00482 je dostupan u prodavnici srecniljudi po ceni, koja je navedena pored svakog prodavca u meniju "Prodavnice".\nGarantne uslove za Vibratone - roze vaginalne kuglice SEVCR00482 proveri u prodavnici u kojoj nameravaš da obaviš kupovinu. Slika za Vibratone - roze vaginalne kuglice SEVCR00482 je simbolična, zato se pre kupovine u prodavnici uveri da je proizvod isti.\nVibratone - roze vaginalne kuglice. Ove kuglice su namenjene vaginalnoj upotrebi, i mogu se koristiti za jacanje vaginalnih misica. Kuglice su napravljene od plastike i povezane pamucnim kanapom.


Zvezda posle velikog preokreta do pobede protiv Igokee (VIDEO) – BUTASPORT.RS\nCrveno-beli ostali u trci za prvo mesto.\nNoko je upisao i 11 skokova, a Dobrić je dodao tri asistencije. U gostujućoj ekipi najbolji učinak imao je Entoni Klemons sa 16 poena i četiri asistencije, dok su po devet poena dodali Darko Talić i Stefan Pot.\nTokom prve četvrtine oba tima su se smenjivala u vodstvu, da bi na kraju prvog dela prednost od tri poena imala ekipa Igokee. Gosti su u nastavku poveli sa 24:34, a do kraja poluvremena uvećali su prednost na 30:42.


„Složili smo se oko sledećeg, a to je da će država regulisati proces izdavanja kriptovaluta i njihovog 'rudarenja'. Država treba da upravlja ovom situacijom i da je reguliše zakonski”, izjavio je ruski ministar finansija Anton Siluanov, ne iznoseći detalje budućeg plana.\nPredsednik Rusije Vladimir Putin je istakao da država treba da reguliše kriptovalute, ali ne i da stvara barijere za investitore.\n„Moramo da, oslanjajući se na međunarodno iskustvo, izgradimo regulatorno okruženje, koje će sistemski urediti odnose u ovoj oblasti, kako bismo zaštitili interese građana, preduzeća i država, i obezbedili zakonske garancije za rad sa inovativnim finansijskim instrumentima”, izjavio je Putin.\nOn je, međutinm, upozorio da digitalnom novcu manjka transparentnost, jer kriptovalute „izdaje neograničen broj anonimnih izvora”, zbog čega, u slučaju izbijanja nekog problema niko neće biti odgovoran.\nU Rusiji, status kriptovaluta, uključujući bitkoina, trenutno nije regulisan zakonom, javlja Raša tudej.


Svi su strahovali od ovog: Trudna Aleksandra Prijović donijela šokantnu odluku – Udarni.NET\nHome Vijesti Svi su strahovali od ovog: Trudna Aleksandra Prijović donijela šokantnu odluku\nPoznati par prije nešto više od mjesec dana stao je pred matičara, a nedavno su saznali da će početkom sledeće godine postati roditelji.\nIako je u blagoslovenom stanju pjevačica Aleksandra Prijović neće otkazati nastupe jer joj je ginekolog rekao da je sve u redu sa bebom i da ne mora da pravi pauzu za sada. Kako saznajemo njena mama, Brena i Filipova mama joj ugađaju u svemu, a sve detalje o nastavku njene karijere saznaćete u daljem tekstu.\nMlada zvijezda “Grand” produkcije Aleksandra Prijović nakon raskošne svadbe sa izabranikom Filipom Živojinovićem, ponovo je obradovala svoje bližnje i to viješću da je u drugom stanju. I dok čestitke pristižu sa svih strana Prijovićeva i dalje kuje poslovne planove i ne planira da se povuče sa estrade.\nPrema saznanjima, Aleksandra se odlično osjeća, trudnoća protiče u najboljem redu, te će popularna pjevačica i dalje nastupati, ali obavljati i druge poslovne obaveze.\n“Aleksandra i Filip su priželjkivali da postanu roditelji, ali se nisu opterećivali u kojem trenutku njihovog braka bi to moglo da se dogodi. Kao što to obično biva, pevačica je ostala u drugom stanju kada su se supružnici najmanje nadali, a njihovoj sreći nije bilo kraja kada su saznali da će postati roditelji. Nakon odlaska kod doktora koji je potvrdio da je sve u redu, odlučili su zajedno da Prija i dalje nastupa, tačnije, sve dok bude bude osećala da joj to ne pada teško. Ova njihova odluka obradovala je i gazde klubova gde je Prijovićeva zakazala nastupe za naredni period”, priča prijatelj bračnog para i dodaje:\n“Takođe, Aleksandra je rešila i da tokom trudnoće vredno radi i na pripemanju novih pesama kako bi obradovala publiku nakon porođaja jer će se tada posvetiti bebi. Njoj prija rad u studiju i kreativan napor koji ulaže pri stvaranju novih pesama zajedno sa svojim saradnicima, te smatra da nema razloga da od toga digne ruke zato što se u nalazi u blagoslovneom stanju. Odluku da Aleksandra i dalje nastupa i bavi se muzikom podržao je i njen ginekolog, uverivši je da trudnoća dobro protiče i da uz njegove savete i poneke korekcije određenih navika može regularno da nastavi da vodi život koji je vodila i pre nego što je saznala da je trudna” ispričao je sagovornik, koji je tražio da mu se ne otkrije identitet jer budući roditelji ne žele još uvijek da pričaju o trudnoći.\nFilipov tata Boba Živojinović, njegova supruga Lepa Brena i njegova bivša žena Zorica Nakić podržali su Aleksandru u namjeri da još uvijek ne ide na trudničku pauzu, a podrška nije izostala ni od njenih roditelja Borke Mihajlović i tate Nedeljka Prijovića. Svi oni veoma su srećni što je Aleksandra u drugom stanju i neizmjerno se raduju prvom unučetu.\n“Brena, Borka i Zorica stalno su na vezi sa Aleksandrom, daju joj savete u vezi sa trudnoćom, jer su kroz tu fazu života prošle, a Aleksandra ih rado usvaja. Svi joj govre da mora ishranu da promeni i da izbegava nastupe u lokalima u kojima gde nije dobra ventilacije zbog dima”, dodao je izvor.\nTek se saznalo da je Aleksandra Prijović trudna, a…\nOglasio se razočarani Boba: Otac Aleksandre Prijović…\nŠokirala sve: Aleksandra Prijović rodila sina, sad…


Kovid propusnice uslovile povećan obim vakcinacije mladih - CITY SMART | Vesti bez ulepšavanja\nKovid propusnice uslovile povećan obim vakcinacije mladih\nU poslednjih nedelju dana u Nišu je povećan broj mladih uzrasta od 18 do 30 godina koji su primili prvu dozu vakcine, kažu u Domu zdravlja. Prema njihovim rečima na dnevnom nivou se prvom dozom imunizuje 200-260 sugrađana, od kojih su više od polovine mladi.\n“Brojke su jako visoke u poslednja dva meseca imamo od 2.600 do 2.850 pregleda svakodnevno. Između 600 i 800 prvih pregleda, veliki broj testiranja između 1.000 i 1.200 i 300-400 zaraženih na dnevnom nivou”, kazala je Danijela Nešić, zamenica direktora Doma zdravlja.\nOna ističe da je juče prvi dan za skoro dva meseca u kome je zabeleženo 261 pozitivan na kovid, ali je bilo i manje testiranih, što uliva nadu, ali da bi se govorilo o pobošljanju broj zaraženih mora da nastavi da pada i narednih dana.\nPrema njenim rečima juče je zebeležen i pad broja obolele dece njih 30, dok je danima pre toga taj broj na dnevnom viou bio između 50 i 70.\nNešićeva se osvrnula i na vakcinaciju i kazala da se poslednjih nedelju dana beleži porast broja vakcinisanih. Prema njenim rečima taj broj je povećan za čak 100 prvih doza vakcina dnevno u odnosu na nedelje pre toga.\n“U poslednjih nedelju dana povećan je obim vakcinacije, a ono što je posebno značajno je da je 60 -70 osto novovakcinsanih uzrasta od 18 do 30 godina. Još uvek je slaba vakcinacija uzrasta ispod 18 godina oko 900 deteta”, kaže sagovornica.\nPodsetimo gradonačelnica Dragana Sotirovski je nedavno izjavila za RTS da su kovid propusnice uslovile povećanje obima vakcinacije, pre svega zaposlenih u ugostiteljskim objektima.\nU Nišu je do sada dato preko 65 odsto prvih, 63 odsto drugih i 20 osto trećih doza vakcine. Punoletnim građanima su na raspolađaju sve vrste vakcina: Fajzer, Sputnjik V, AstraZeneka i Sinofarm, dok trudnice i mlađi od 18 godina mogu da prime samo Fajzer.\nVakcinacija se odvija svakodnevno u centralnom objektu Doma zdravlja, a kako kažu u ovoj ustanovi obilaze i okolna sela kako bi i oni sugrađani koji ne mogu da dođu do vakcinalnog punkta bili zaštićeni.\nOznakeCOVID covid propusnice dom zdravlja Izdvajamo vakcina vakcinacija mladih


Dinar jači 0,1 odsto, kurs 120,1498 za evro\nDinar je ojačao 0,1 odsto i zvanični srednji kurs je 120,1498 dinara za jedan evro, saopštila je Narodna banka Srbije (84, NBS).\nSKONUS za reformu visokoškolskog obrazovanja\nStudentska konferencija univerziteta Srbije (SKONUS) u saradnji sa studentskim parlamentima svih univerziteta, pokrenula je kampanju "Potpiši za 10" za reformu visokoškolskog obrazovanja, i u okviru nje peticiju koju je, kako navode iz te organizacije, za tri dana potpisalo 7.000 studenata.\nJanković: Prava zaštititi u praksi\nIzmenama Zakona o radu država više ne garantuje najviša prava radnika, ali ima poboljšanja, posebno kada je reč o trudnicama i dojiljama, navodi Saša Janković.\nNastavak suđenja osumnjičenima za terorizam\nSuđenje grupi koja se sumnjiči za planiranje terorističkog napada, vrbovanje i finansiranje odlaska građana Srbije i drugih zemalja u kampove za obuku terorista nastavljeno je ispitivanjem svedoka pred Specijalnim sudom u Beogradu.\nOko 650.000 zaposlenih ne prima redovno zaradu\nBlizu 650.000 radnika u Srbiji zaradu prima sa zakašnjenjem od mesec, dva ili više, dok oko 50.000 zaposlenih uopšte ne prima platu, izjavila je predsednica Asocijacije slobodnih i nezavisnih sindikata Ranka Savić.\nU EPS-u od 1. maja 43 direktora manje\nJavno preduzeće Elektroprivreda Srbije od 1. maja će imati 43 direktora manje, saopštilo je danas to preduzeće.\nDiković sa srpskim "plavim šlemovima " u Libanu\nNačelnik Generalštaba Vojske Srbije general Ljubiša Diković obišao je u Libanu pripadnike naših oružanih snaga angažovanih u mirovnoj misiji UN, u sastavu španskog bataljona, objavljeno je danas na sajtu Vojske Srbije.\nKonstitutivna sednica Saveta za nacionalne manjine\nSavet za nacionalne manjine održao je danas konstitutivnu sednicu, pod predsedavanjem potpredsednice Vlade i ministarke državne uprave i lokalne samouprave Kori Udovički, koja je naglasila da Srbija sa ponosom može da istakne da predstavlja multietničku zajednicu u kojoj živi oko 30 nacionalnih zajednica.


Srbija će ubuduće teže moći da se zadužuje i to je prva posledica smanjenja kreditnog rejtinga koji joj je odredila međunarodna agencija Standard & Poor's. Stručnjaci procenjuju da će mnogo vremena proći pre nego što zemlja izađe iz krize, dok vlast veruje da će novim merama uskoro moći da se vrati u društvo relativno stabilnih ekonomija.\nZbog lošeg stanja u srpskim finansijama agencija Standard & Poor’s smanjila je kreditni rejting Srbije sa “BB” na “BB minus sa negativnim izgledima”.\nOva mera bila je očekivana jer Srbija ove godine ima rekordan deficit konsolidovanog računa od sedam odsto, manjak u državnoj kasi veći je od pet odsto jer nedostaje 225 milijardi dinara (dve milijarde evra), a javni dug je čak 55 odsto bruto domaćeg proizvoda (BDP).\nMlađan Dinkić, ministar finansija, izjavio je za RSE da će popravljanje kreditnog rejtinga Srbije biti moguće samo ukoliko budu sprovedene mere koje je nova vlada upravo isplanirala.\n“To će zavisiti od smanjenja budžetskog deficita za 100 milijardi dinara u narednih godinu i nešto dana, i od pokretanja privrede kako bi izašli iz recesije. To neće biti ni malo jednostavno ali sam optimista. Ubedjen sam da će nakon stabilizacije, koja nam je najteža na samom početku, mnogo lakše da se diše sledeće godine. Uveren sam da će kao rezultat našeg rada najpre doći do vraćanja kreditnog rejtinga pa onda i do drugih poboljšanja.”\nSrbija se sa rejtingom “BB minus” našla u društvu zemalja kao što su Crna Gora, Angola, Bangladeš, Bolivija, Salvador, Gruzija, Mongolija, Paragvaj, Surinam i Vijetnam u kojima, prema svetskim standardima, postoji visok rizik ulaganja.\nMiroslav Prokopijević, direktor Centra za slobodno tržište, kaže da je to vrlo loša vest jer će sve manje investitora Srbiji želeti da pozajmljuje novac.\n“Kada bi sada Srbija izlazila na finansijska tržišta verovatno bi kamatne stope bile izmedju devet i deset posto za desetogodišnje hartije u ervo obveznicama. Da podsetim da je prethodno zaduživanje, negde u septembru prošle godine, bilo po 7,25. “B” status je inače vrlo loš jer već sa “C” počinje rangiranje zemalja koje su praktično u takozvanom džank statusu, odnosno bezvrednosne hartije. To je dovoljno upozoravajuće za kreditore i za sve druge zainteresovane.”\nNepoželjna i promena oko NBS-a\nPrivreda Srbije i formalno je u recesiji pošto je u poslednja dva kvartala imala pad od 1,3 i 0,6 odsto, dok će BDP ove godine opasti od 0,5 do jedan odsto. Očekuje se dalji pad privredne aktivnosti jer je suša smanjila poljoprivrednu proizvodnju, pa su prve antikrizne mere koje je država najavila oslobadjanje privrede od nekih dažbina i veće regeresiranje poljoprivrednika.\nPartijski udar na Narodnu banku\nEkonomista Ljubomir Madžar kaže da je, osim činjenice da Srbija nije u stanju da finansira svoje velike javne izdatke, smanjenju kreditnog rejtinga baš u ovom trenutku ključno doprineo potez nove vlasti da izmeni Zakon o Narodnoj banci kojim je iznuđena ostavka dosadašnjeg guvernera.\n“Svi ekonomisti slažu se da je ta promena krajnje nepoželjna i kontraproduktivna jer to smanjuje nezavisnost centralne banke. I to Srbiju u medjunarodnoj finansijskoj i poslovnoj javnosti prikazuje u krajnje nepovoljnom svetlu.”\nDržava u planu fiskalne konsolidacije priprema rebalans budžeta a jedna od mogućih mera trebalo bi da bude i povećanje poreza na dodatu vrednost (PDV) sa 18 na 20 odsto.\nMinistar finansija Mlađan Dinkić rekao da je u toku ugovaranje sredstava iz inostranih izvora za Srbiju od dve milijarde evra i najavio da će se sa Međunarodnim monetarnim fondom pregovarati o novom aranžmanu.\n“Neće biti zamrzavanja plata i penzija ali će rast plata biti u skladu sa realnim mogućnostima budžeta. Ukoliko to ne bi uradili potpuno je jasno da bi Srbiju došla u jako tešku poziciju, odnosno u bankrot.”\nMinistar Dinkić najavio je da se razmatra i prodaja dela državne imovine na javnom tenderu, ali da se neće prodavati ono za šta ne bude bar jednog sigurnog potencijanog kupca.\nEkonomista Ljubomir Madžar zaključuje da će isključivo od poteza nove vlsti zavisiti da li će Srbija uspeti da se izvuče iz ekonomske krize, i da će od toga zavisiti i koliko će trajati loš kreditni status Srbije.\n“To ni sama vlast ne zna. Velika je neizvesnost kakva će biti naša ekonomska politika. Prva stvar koju država može da učini je da prestane da čini štete koje je do sada činila. Trebalo bi da proba da vrati privredi svoje ogromne dugove i da sprovede giljotinu propisa. I morala bi da promeni krajnje negativan stav koji ima prema poslovnim ljudima.”\nPo preuzimanju dužnosti nova vlada poručila je da neće privatizovati Elektroprivredu Srbije i da će zadržati većinsko vlasništvo u strateškim javnim preduzećima kao što su Železnica i PTT.


RTCG - Radio Televizija Crne Gore - Nacionalni javni servis :: Politika :: Sa Srbijom uspostaviti najbolje moguće odnose\n16. 01. 2021. 17:35 >> 17:39 20\nSa Srbijom uspostaviti najbolje moguće odnose\nCrna Gora, njeni građani i privreda imaju interes da se obnove i uspostave najbolji mogući odnosi sa Srbijom, poručio je član Predsjedništva Demokratske narodne partije Vladislav Bojović.\nOn je kazao da se u Crnoj Gori duže vrijeme uspostavlja matrica po kojoj je Srbija kriva za narušavanje i blokadu odnosa dvije države, što je, kako je naveo, teza koja nije utemeljenja na činjenicama, niti počiva na ozbiljnim argumentima.\n„Činjenica je da je Crna Gora priznala Kosovo, podržala je članstvo takozvanog Kosova u UNESKO, Crna Gora je slala oficira svoje vojske na proslavu godišnjice zločinačke akcije Oluja, i još je na kraju tehnička vlada Duška Markovića protjerala ambasadora Srbije“, rekao je Bojović.\nPrema njegovim riječima, ako se te stvari imaju u vidu, jasno je da je sad nova Vlada Crne Gore na potezu, a ne Srbija.\n„Ne može se najavljivati resetovanje odnosa, a da se istovremeno nastavlja da se slijedi politika Mila Đukanovića, kojem je evidentno bio cilj da dođe do prekida i dodatnog pogoršanja odnosa Crne Gore i Srbije“, kazao je Bojović.\nOn je rekao da nova Vlada ne treba da slijedi Đukanovićeve ciljeve, niti da služi njegovim interesima, jer, kako je naveo, to nijesu interesi Crne Gore.\n„Takođe, neprijateljski stav i politika, koju vode Bakir Izetbegović i Željko Komšić prema Republici Srpskoj, ne smiju opredjeljivati politiku nove Vlade Crne Gore prema Republici Srpskoj, počev od toga da ne treba da se usteže od zvanične čestitke na Dan Republike Srpske“, kazao je Bojović.\nKako je naveo, nije riječ o interesima političkih elita i političkih aktera, već Crna Gora, njeni građani i privreda imaju interes da se obnove i uspostave najbolji mogući odnosi sa Srbijom.\n„Zbog toga je neprihvatljivo da Đukanović novoj Vladi služi kao izgovor i da mu se pridaje nepostojeća moć u slučaju protjeranog ambasadora Srbije“, kazao je Bojović.\nOn je rekao da Đukanović ne može da utiče na poništenje odluke o protjerivanju.\n„Povlačenje odluke o protjerivanju ambasadora u isključivoj je nadležnosti Ministarstva vanjskih poslova Crne Gore, dakle, u isključivoj nadležnosti nove Vlade“, naveo je Bojović.\nOn je rekao da je Crna Gora infrastrukturno upućena na Srbiju.\n„Otvaranje fabrika i novih radnih mjesta, pogotovo na sjeveru, u velikoj mjeri zavise od saradnje sa Srbijom i od preuzimanja modela koji je u Srbiji dao ozbiljne i vidljive rezultate na ekonomskom planu, posebno na planu privlačenja investicija i smanjenja nezaposlenosti“, naveo je Bojović.\nKako je kazao, riječ je o praktičnim razlozima zbog kojih je potrebno obnoviti i izgraditi najbolje odnose sa Srbijom i jasno je da je nova Vlada Crne Gore prva na potezu.\nVladislav Bojović DNP\nAfera „Abu Dabi fond“ potvrđuje opravdanost izmjena zakona


Mils: Nije potrebna saglasnost svih za imenovanje Šmita - NTV Arena\nZa imenovanje visokog predstavnika u BiH nije potrebna saglasnost svih članica Savjeta bezbjednosti UN, a tome se protivi samo Rusija, tvrdi predstavnik SAD u Savjetu bezbjsednosti Ričard Mils.\nMils je naglasio je na današnjoj sjednici Savjeta bezbjednosti UN da je BiH trenutno u miru, ali da njenu stabilnost ne treba uzimati zdravo za gotovo.\nOn je naglasio da je pomirenje u BiH u obostranom interesu strana u toj zemlji i međunarodne zajednice.\nPrema riječima američkog predstavnika, protivljenje Rusije imenovanju Kristijana Šmita za novog vioskog predstavika nije zasnovano na zakonu, već se radi o principu.\nMils je podsjetio je da su svi članovi u Upravnom odboru Savjeta za sprovođenje mira, osim Moskve, podržali imenovanje Šmita, te ponovio da “za to nije potrebno da sve članice budu saglasne i da Savjet bezbjednosti UN ne mora da potvrdi njegovo imenovanje”.\nPrema njegovim riječima, imenovanje Šmita je “zatvoreno pitanje”.\nOn je, između ostalog, naglasio da je potrebna međunarodna kancelarija u BiH kako bi vodila zemlju ka ciljevima koje je sama zacrtala.\nPredstavnik SAD kaže da nacionalna retorika i dalje postoji i da ometa put ka pomirenju u BiH, uz napomenu da Vašington podržava Dejtonski sporazum i da “nove granice na Balkanu nisu opcija”.\nPredstavnica Francuske upozorila je ranije da određene strane u BiH pozivaju na otcjepljenje, što je “kršenje Dejtonskog mirovnog sporazuma”.\nTags: ohr, rs, rusija, sad, savjet bezbjednosti, visoki predstavnik, zemlja\nRuski ambasador u UN: Imenovanje Šmita nelegitmno i opasno


Moja srpska hrono kuhinja - Žene i vino\nNa nedavno održanom 12. Beogradskom Salonu Vina, Vinarija Aleksić iz Vranja, u jednoj od radionica, predstavila je tri svoja premijum vina i uz njih posebno birane zalogaje koji, između ostalog, zadovoljavaju i pravila trenutno popularne hrono ishrane.\nVeoma originalna pozivnica, koja je podrazumevala bocu vina i ulaznicu za salon i da se htelo, nije se mogla odbiti J Sestre Aleksić sve rade s onom posebnom pažnjom kako to samo žene mogu, te ni ovo pojavljivanje na najprestižnijem vinskom događaju u Srbiji nije moglo biti drugačije.\nOsim u degustaciji, posetioci su uživali u brojnim iznenađenjima i poklonima koje im je vinarija pripremila i ovekovečili svoje trenutke uživanja u vinu i druženju na foto konkursu „Dan za Kardaš i prijatelje“. Nas tridesetoro koji smo na vreme rezervisali mesto na radionici „Moja srpska hrono kuhinja“, imali smo mogućnost da pored svega toga uživamo i u gastro čarolijama, spremljenim po principima hrono kuhinje, a od ruke kulinarskog maga Darka Živkoskog.\nVođene onom starom italijanskom „Ako želiš da upoznaš jedan narod, sedi za njegov sto, jedi njegovu hranu i pij njegova vina“ ove dame su nam, na kraju prvog dana salona, priredile pravi mali gastronomski spektakl. Prvi tanjir, na kome je poslužena gibanica sa korama od heljde i mileramom sa dodatkom nane, savršeno je ispratila Bonaca Limited. I dok smo mi uživali i oduševljavali se eksplozijom ukusa, devojke su nas obilazile kako bi i lično proverile utiske ali, za slučaj potrebe, i dale po koje dodatno objašnjenje. Usledio je svinjski file u sosu, sa dodatkom seckanih leskovačkih lešnika i pečurkama, upotpunjen čarolijom moćnog vranca, u ovom slučaju, zarobljenog u boci pod imenom Amanet. I taman kada smo pomislili da savršenije ne može, na oduševljenje posebno muškog dela publike, stigao je odležali ramstek sa tartufima, takođe sa juga Srbije, koji je nepogrešivo uparen sa čašom perfektnog kabernea, široj javnosti poznatim pod imenom Kardaš Limited.\nIspostavilo se da je najavljena gošća iznenađenja, poznata blogerka Mirjana Mimica Radojević, koja nas je oduševila nekim od svojih viđenja uživanja u čaši vina, ali i specijalitetima iz sopstvene kuhinje. Osećaj da se kalendarska godina završava tek onda kada se završi Beogradski Salon Vina, ove godine, upotpunjen je i utiskom da se godina završava jednom veličanstvenom afirmacijom ženskog preduzetništva.\nNaime, Vinarija „Aleksić“ iz Vranja, prva i jedina ženska vinarija na Balkanu, 2015. godinu zaokružila je Trofejom za najbolju nacionalnu vinariju, na najvećem svetskom vinskom takmičenju „AWC Vienna 2015“. Osim toga, na ovom prestižnom vinskom ocenjivanju, vina „ženskih ruku delo“ su ponela i sedam medalja i to u konkurenciji od čak 11.611 vina iz 40 zemalja sveta. Ako se mi pitamo, 2015. može ovde i da stane. Žene već hvataju zalet za Novu 2016.\nTags: Beogradski Salon Vina, Hrono ishrana, Vinarija Aleksić, Vino


Osumnjičeni za napad na Borka Stefanovića pušteni iz pritvora - KRIK\nOsumnjičeni za napad na Borka Stefanovića pušteni iz pritvora\nTri muškarca osumnjičena da su krajem prošlog meseca u Kruševcu napala i povredila lidera Levice Srbije Borka Stefanovića u petak su puštena iz pritvora, rečeno je novinarima KRIK-a u Višem tužilaštvu u Kruševcu.\nGmijović, Živković i Šaponjić sumnjiče se za nasilničko ponašanje koje je dovelo do teških telesnih povreda, za šta je zaprećena kazna od dve do 10 godina zatvora.\nNjihova imena nisu bila poznata sve do sredine ovog meseca kada ih je na konferenciji za novinare javnosti otkrio Borko Stefanović. On je tada rekao da vlast krije identitet napadača na njega zbog namere da ih zaštiti.\nOsumnjičeni su na saslušanju u tužilaštvu negirali da su učestvovali u napadu. Sva trojica rekla su da su se ispred Mesne zajednice, gde se održavala tribina opozicionog Saveza za Srbiju i gde je došlo do napada, našla slučajno. Kako su naveli, šetali su po gradu i nisu ni znali da je u toku politički skup.\nProšle nedelje u ovom postupku svedočio je i kruševački biznismen Goran Makragić.\nOn je negirao Stefanovićeve navode da je u poslovnim vezama sa osumnjičenima i da ih poznaje samo „iz viđenja“. Makragić je, inače, blizak dvojici kontroverznih biznismena sa Kosova – Zvonku Veselinoviću i Milanu Radoičiću. Njima se zajedno sudi u Pirotu zbog nelegalnog iskopavanja šljunka. Radoičića kosovske vlasti sumnjiče i da je učestvovao u ubistvu Olivera Ivanovića.\nNapad na Stefanovića izazvao je burne reakcije javnosti, a u Beogradu su organizovani i protesti protiv nasilja pod parolom „Stop krvavim košuljama“ kojima je prisustvovalo više od 10 hiljada ljudi.\nDetaljnije o tome šta su osumnjičeni rekli u tužilaštvu pročitajte ovde


Prodaja stanova lokala i garažnih parknig mesta Dorćol\nProdaja stanova lokala i garažnih parknig mesta Dorćol Beograd\nSave Maleševića 47/03, 11211 BEOGRAD, BORČA\n...... 065/ 2... Prikaži\n...... gredab... Prikaži\nProdaja stanova lokala i garažnih parknig mesta Dorćol Beograd |\nGREDA BUILDING BGD DOO bavi se prodajom stanova, lokala i garažnih parking mesta po pristupačnim cenama.\nNalazimo se na adresi Save Maleševića 47/03 u Borči i otvoreni smo za klijente iz ostalih delova Beograda.\nTrudimo se da svoje poslovanje unapređujemo i da svojim klijentima preporučimo naše stanove, lokale i garažna parking mesta, a kvalitet našeg rada je zagarantovan.\nCene stanova prilagođene srpskom tržištu\nPrilikom kupovine stana veliki broj kupaca teži da uskladi cenu i kvalitet svojih usluga i na taj način sebi obezbedi najbolji dom po pristupačnoj ceni.\nSigurno se pitate koji je najbolji način da uskladite povoljnu cenu stana sa njegovom konforom i brojem prostorija. Upravo odgovor na ovo pitanje nudimo mi.\nVreme je da nas posetite na Dorćolu i uverite se u naše stambene objekte koji uz to imaju i odličan pogled i dobru lokacju.\nTakođe, za svoje buduće stanare pripremili smo i garažna parking mesta, tako da ne moraju brinuti o tome gde će svoj auto ostaviti tokom boravka u stanu.\nIza nas je veliko iskustvo u ovoj delatnosti i želimo da ga delimo sa velikim brojem klijenata koji žele baš naš stan.\nTokom poslovanja uspeli smo da svakom izađemo u susret i izdavajamo se kao pouzdana firma za nekretnine u Beogradu.\nRazlikujemo se od drugih jer spajamo lepo i korisno i zato smo obezbedili stanove po pristupačnim i povoljnim cenama, a svakom klijentu garantujemo topli i lepši kutak za svoje najmilije i sebe.\nGaražna parking mesta su bitan segment kada kupujete stan u Beogradu\nUkoliko ste vozač i želite da kupite stan, veoma bitna stvar je da nađete onaj koji će imati i garažu u koju ćete smestiti svoj auto.\nNaša garaža ima parking mesta, a možete ih obezbediti po pristupačnim cenama. Trudimo se da svakom klijentu makismalno izađemo u susret i ponudimo garažna parking mesta po pristupačnim cenama.\nNaši klijenti su dokaz da smo firma od reči i neko ko uspešno i odgovorno obavlja svoj posao i na taj način dokazujemo da nam možete verovati.\nImamo veliki broj garažnih parking mesta koja su obezbeđena za sve naše klijente i trudimo se da svaki klijent bude maksimalno ispoštovan i uvažavamo svaki dogovor.\nUkoliko se odlučite da sebi obezbedite stan, a svom autu omogućite sigurno parking mesto, koje će ga zaštititi od štete u svakom smislu.\nProdaja stanova na Dorćolu u Beogradu\nOdlučili ste se da kupite stan u Beogradu, a cilj Vam je da on bude na lokaciji koja je blizu centra, a da se u blizini nalaze i mesta za odmor i rekreaciju, onda je za Vas dobar izbor Dorćol.\nDorćol se nalazi blizu centra, ali i blizu Dunavskog keja, pa ste u isto vreme u blizini glavnog dela dešavanja u Beogradu, a opet možete otići u prirodu i napuniti sebe energijom posmatrajući Dunav.\nUkoliko želite da otvorite svoj lokal, ova lokacija je najbolja jer ste dostupni za građane iz svih delova Beograda pa će time i Vaš profit biti veći.\nKada kupujete prostor, stan ili lokal potrebno je da dobro razmislite o lokaciji jer ona određuje na koji način ćete uspevati da završite sve dnevne obaveze i da li ćete uspeti u svojoj misiji da budete blizu grada, ali isto tako i da pobegnete od gužve i nađete mir.\nUsklađujemo lokaciju i cenu\nKada smo odlučili da se bavimo prodajom stanova lokala i garažnih parknig mesta na Dorćolu, glavni cilj nam je bio da uskladimo cenu sa lokacijom.\nPrilikom kupovine stana lako je primetiti da je većina objekata u blizini centra skupa i da je teško priuštiti dobar stan i lokaciju koja je najbolja.\nZato smo se potrudili da svakom klijentu omogućimo stanove čija lokacija je blizu centra i mesta na kojem se budući stanari mogu odmoriti i pripremiti za radnu nedelju.\nImajući to u vidu potrudili smo se da svako dobije ono što želi, a da cena bude prihvatljiva budžetu svakog klijenta i zato se ističemo među firmama u Beogradu koje se bave prodajom stanova, lokala i garažnih parking mesta.\nAngažujte našu firmu za prodaju stanova, lokala i garažnih parking mesta u Beogradu\nUkoliko ste se odlučili da angažujete našu firmu za prodaju stanova, lokala i garažnih parking mesta u Beogradu, možete to učiniti na dva načina.\nPrvi način je da nas lično posetite i razgovarate sa našim zaposlenima i uspostavite saradnju sa nama.\nDrugi način jeste da nas kontaktirate, a mi ćemo Vam rado odgovoriti i pružiti relevantne informacije.\nGarantujemo Vam da ste se odlučili za najbolju lokaciju kakav je Dorćol i da će Vam u našim stanovima otpočeti nova era života.\nStojimo Vam na usluzi za sve dodatne informacije, kontaktirajte nas.


Koronavirus izazvao probleme u taboru Ekonomca pred start sezone - KRAGUJEVAČKI SPORT\nZa predstojeći vikend planiran je start nove sezone u Prvoj futsal ligi Srbije. Uoči samog početka takmičenja javio se veliki problem u taboru nekadašnjeg šampiona države, kragujevačkog Ekonomca, pošto se ispostavilo da su čak šestorica igrača pozitivni na virus COVID-19.\nKako sumnjaju u kragujevačkom klubu, do masovnog zaražavanja igrača došlo je na turniru „Salines kup“ u Tuzli početkom ovog meseca.\nPored igrača, prisustvo virusa COVID-19 potvrđeno je i kod dvojice članova stručnog štaba.\nU skladu sa novonastalim okolnostima, uprava Ekonomca je zatražila od nadležnih takmičarskih organa da se njihove prve dve utakmice u sezoni odlože.\nOvo je svakako veliki problem za višestrukog šampiona države, koga u novoj sezoni očekuje borba za opstanak u ligi.\nTrenutno je čitava ekipa Ekonomca, zajedno sa preostalim članovima stručnog štaba, u karantinu i čeka testiranje na prisustvo virusa COVID-19. U slučaju negativnih rezultata, igrači će se vratiti uobičajenim trenažnim aktivnostima, dok će se zaraženi prvotimci, kada testovi budu pokazali da su se izborili sa virusom, postepeno vraćati treninzima.\nPrevious Promena na čelu Ekonomca: Veselinović nasledio Dugalića\nNext „Studenti“ startovali porazom


TotalCar.rs » Fiat će ove godine na tržište lansirati 500X kabriolet\nFiat će ove godine na tržište lansirati 500X kabriolet\nFiat, Kabriolet, krosover, SUV\nFiat planira da lansira novu, kabriolet verziju 500X krosovera u narednih 12 meseci.\nOvaj model bi poslužio kao rival nedavno lansiranog Volkswagen T-Roc kabrioleta, što je potez koji ima logike, s obzirom na trend popularnosti SUV konfiguracije i pad prodaje tradicionalnih kabrioleta i roudstera, što je dovelo do ukidanja Fiata 124 Spider.\n„Toples“ 500X je najpre interno najavljen tokom prošlogodišnjeg sastanka sa snabdevačima. Jedan zvaničnik kompanije je u međuvremenu potvrdio da će ovaj model pristići u toku ove godine, mada još uvek nema zvanične potvrde iz Fiata.\nIzvori sugerišu da novi 500X neće biti „pravi“ kabriolet kao T-Roc, već će zadržati standardne krovne stubove i okvire vrata, na isti način kao i Fiat 500C. To u teoriji znači da će ovaj krosover biti četvorosed, za razliku od nemačkog rivala.\nOdluka da se zadrži veći deo „školjke“ standardnog 500X u što većoj meri, znači da bi Fiat mogao da minimizuje razvojne troškove za jedan model koji će neminovno biti u relativno uskoj niši.\n500X kabriolet je jedan od tri nova SUV/krosovera planirana da pristignu ove godine iz FCA. Da podsetimo, na putu ka tržištu su Alfa Romeo Tonale i „rođak“ Maserati Levantea – Grecale.\nŠkoda izlazi sa novim renderima: da li će ovako izgledati Kushaq krosover?\n“Procurele” fotke: Unapređeni Citroen C4\nChevrolet Miray: obeležavanje stogodišnjice brenda


Evropski i mnogi azijski listovi izveštavaju da Evropska unija neće podržati Crnu Goru u vezi sa dugom od milijardu dolara koji ova država duguje Kini za autoput koji se tek treba izgraditi, što je potez koji dodaje ulje na vatru u nadmetanju za uticaj, koje se vodi na Balkanu.\nNikkeiAsia podseća da se Crna Gora, članica NATO-a, smatra predvodnicom za pridruživanje EU, koja nastoji da ojača svoj geopolitički zamah, dok povećava rivalitet sa zemljama na istoku, uključujući Kinu i Rusiju.\nCrna Gora je prošlog meseca uputila poziv za pomoć, preko Dritana Abazovića, potpredsednika Vlade, tražeći od EU da refinansira kredit ili rizikuje da izgubi uticaj u ovoj maloj zemlji u odnosu na Kinu.\nTaj poziv je odbijen ove nedelje kada je Evropska komisija rekla da neće isplaćivati kredite od trećih strana. Međutim, rekla je da može pružiti pomoć na druge načine, uključujući pomoć u obezbeđivanju gotovine za deo projekta autoputa kroz svoj ekonomski i investicioni plan za zapadni Balkan.\nPortparol komisije rekao je da je blok zabrinut zbog kineskog uticaja u regionu.\nDugotrajna loša situacija proizlazi iz plana za izgradnju autoputa dužine 165 km koji povezuje lučki grad Bar sa Srbijom. Izgradnja prvog dela započeta je 2015. godine.\nOčekivalo se da će brza cesta izazvati ekonomske pogodnosti. Ali projekat je pao pod kritike zbog finansijske izvodljivosti za tako veliki projekat u zemlji sa samo 620.000 stanovnika. Evropski zajmodavci založili su se za finansiranje projekta.\nKina je bila tu kada je Ekport-Import banka pokrila većinu troškova izgradnje prvog dela zajma denominovanog u dolarima. Dug je imao kamatnu stopu od 2%, zajedno sa 20-godišnjim planom otplate “zaslađenim” šestogodišnjim grejs periodom, navodi Rojters.\nOdgoda je, međutim, istekla, a Crna Gora će morati da počne da vraća zajam do kraja ove godine. U slučaju da Crna Gora ne uplati ratu, Kina zadržava pravo da preuzme zemlju i imovinu u skladu sa sporazumom koji je zaključila prethodna crnogorska Vlada.\nKao rezultat kineskog finansiranja, veruje se da je javni dug Crne Gore prošle godine narastao na preko 90% bruto domaćeg proizvoda. Pandemija koronavirusa zadala je udarac turizmu kao glavnoj industriji, dovodeći zemlju u teško stanje da vrati dug.\nSam projekat autoputa opterećen je velikim kašnjenjima, a datum završetka nije siguran.


Šta se krije ispod zlatnog vela: Zavirite u tajanstveni svet nezamislivo bogatih i surovo konzervativnih!\n11-11-2018 13:29 Magazin Kultura\nIzdavačka kuća Vulkan prevela je serijal o princezi Sultani, nekoliko knjiga iz ovog serijala je rasprodato i ponovo štampano jer interesovanje za ove knjige ne jenjava. "Princeza Sultana: Neisplakane suze" je još jedan od naslova koji vas neće ostaviti ravnodušnim.\nUprkos svim stegama koje takvo društvo nameće, ljubav i ovde pronalazi način da ulepša život: Sultana govori i o veselim porodičnim proslavama, svojim kćerkama – različitim poput noći i dana, neizmernoj sreći koju donose unuci i jednostavnim trenucima radosti sa prijateljima na ulicama Rijada.\nAvantura koju ne smete da propustite: Grinč stiže u bioskope!


U januaru i stari i "bus plus" sistem karata - Dan u Beogradu\nNaslovna » BG servis » U januaru i stari i „bus plus“ sistem karata\nBus plus - spisak prodajnih mesta\nAh Neša 23. decembar 2011. BG servis 1 komentar\nTest faza novog sistema upravljanja, kontrole javnog prevoza, kao i novog sistema elektronskih karata počeće od 1. januara, tako da će u tom mesecu funkcionisati i novi i stari sistem karata, izjavio je direktor Direkcije za javni prevoz Zoran Šarac.\n– Građani će za prevoz moći da koriste stare legitimacije sa markicama, nove personalizovane „bus plus“ kartice sa markicama ili mesečne elektronske karte. Za tih mesec dana građani bi trebalo da se upoznaju sa novim sistemom i naviknu na novi način naplate usluga prevoza – istakao je Šarac.\nZnači, nove „bus plus“ kartice građani će moći da izvade i do kraja januara. Sistem „Bus plus“ se bazira na najsavremenijim svetskim tehnologijama primenjenim u ovoj oblasti. Sastoji se od podsistema za upravljanje vozilima i podsistema karata za prevoz.\nOsnovu sistema plaćanja prevoza čine plastična beskontaktna (personalizovana ili nepersonalizovana) kartica kupljena u sistemu pretplate ili u prodajnoj mreži pre ulaska u vozilo koja se kasnije dopunjava, a obavezno overava (validira) prilikom ulaska u vozilo. Papirna beskontaktna kartica je ograničenog vremenskog trajanja, koju je moguće dopunjavati do limitiranog iznosa i koja se takođe obavezno overava.\nUvođenjem najsavremenijeg sistema satelitskog praćenja vozila biće podignut stepen sigurnosti i bezbednosti prevoza putnika.\nDo sada je izdato više od 270.000 novih elektronskih personalizovanih kartica, što je skoro dve trećine od rekordnih 400.000 povlastica koliko je godišnje GSP „Beograd“ imao u poslednjoj deceniji prošlog veka. Trenutno u gradu radi ukupno 38 šaltera na kojima se mogu izvaditi ove kartice, a do kraja nedelje trebalo bi da se taj broj poveća barem za deset novih lokacija. Svakoga dana se u proseku izda oko 5.500 personalizovanih kartica. (Beoinfo)\nPrethodni Filmski i muzički festival Kustendorf 2012\nSledeći Happy Feet 2 3D\n27. децембра 2011. at 13:05\ngde se overavaju bus plus kartice za penzionere?


Šta pokriva osiguranje dece u školi?\nM. D. 29. februara 2016. 09:00\noš nisu ni svedeni računi oko toga koliko je kućni budžet koštala priprema učenika za ovu školsku godinu, a novi troškovi već pristižu. Sa prvim roditeljskim sastankom nastavnici su uz godišnje obaveze ispostavili i račun za osiguranje učenika, što je uglavnom neobavezujuće, međutim većina roditelja se odlučuje da izdvoji ovaj novac jer on osigurava dete tokom boravka u školi i van nje. Osim pružanja informacije koliko to košta na godišnjem nivou i sa kojom kompanijom je škola ugovorila osiguranje za decu, nastavnici se uglavnom ne bave obaveštavanjem roditelja šta je polisom osiguranja pokriveno. S obzirom na to da je reč o sumama od nekoliko stotina dinara na godišnjem nivou, tek kad dođe do nezgode, a najčešće je reč o prelomu, roditelji se pobune oko „malog iznosa” koji dete dobije od osiguravajuće kuće.\n– Ako se za godinu dana plati premija osiguranja stotinak dinara, teško je očekivati da će osigurana suma za prelom ruke biti nekoliko desetina hiljada dinara, i verovali ili ne – to sve jasno piše u uslovima osiguranja koje osiguravajuća kuća predstavlja direktoru škole. Do zastoja u komunikaciji dolazi kada direktor zaduži nastavnike da informišu roditelje o mogućnosti osiguranja đaka. Jer, nastavnik ne smatra da je neophodno da roditeljima kaže šta je tačno pokriveno osiguranjem i kolike su osigurane sume. Kad se šteta dogodi, roditelji bivaju nezadovoljni, a krivica, koje u stvari nema, svaljuje se na osiguravajuće kuće – navodi se na portalu „Sve o osiguranju”. Zato je, kako savetuju, potrebno odmah na početku godine zatražiti od predstavnika škole tačne informacije o tome šta je pokriveno osiguranjem dece u školi i kolike su osigurane sume. Ako se ispostavi da su to neodgovarajući uslovi, svaki roditelj ima pravo da ne pristane na ovu ponudu i ne plati osiguranje.\nPolisa koju škole nude preko osiguravajućih kuća je zapravo osiguranje od posledica nesrećnog slučaja ili nezgode i pokriva nezgode koje se dese i u školi, ali i na izletu, igralištu, letovanju, i to 24 časa dnevno. Uglavnom su pokriveni pad, udar predmetom, saobraćajna nezgoda, opekotine i druge nezgode koje mogu izazvati povrede, invaliditet ili smrt osiguranika.\n– Premije koje roditelji uplaćuju nisu iste kod svih osiguravajućih kuća, ali od toga uglavnom zavisi i osigurana suma, kao i vrste pokrića – kažu na ovom portalu.\nPrimera radi, u kompaniji „Viner štetiše” osiguranje za godišnju premiju od 100 dinara po učeniku podrazumeva odštetu od 1.300 dinara u slučaju loma kosti, invaliditeta do 130.000 dinara, a za smrt usled nezgode odšteta iznosi 104.000 dinara. Pokriven je i rizik smrti usled bolesti, a osigurana suma je 78.000 dinara. Postoje i druge mogućnosti – premije od 150 dinara, 200 ili 250 dinara, pa su i osigurane sume srazmerno veće. Tako, na primer, na godišnju premiju od 250 dinara osigurana suma za lom kosti iznosi do 3.400 dinara. U „Dunav osiguranju” premije mogu biti 150, 200, 250, 300 i 350 dinara godišnje po učeniku, a od toga zavise i osigurane sume. Na premiju od 150 dinara, u slučaju trajnog invaliditeta osigurana suma je 260.000, za smrt usled nezgode 130.000, a za smrt usled bolesti 60.000 dinara. Za premiju od 350 dinara godišnje, ovi iznosi su 600.000 dinara, 300.000 dinara i 100.000 dinara.\nU pojedinim kompanijama, poput „Đenerali osiguranja”, prema podacima sa njihovog zvaničnog sajta, visina premije zavisi od broja prijavljenih učenika, jer je reč o kolektivnom osiguranju.\nOno što je najvažnije jeste da roditelji ne propuste da uvek pre uplate premije osiguranja za dete traže obavezno sve detalje ovog ugovora kako ne bi došli u situaciju da isplaćena šteta bude manja nego što su očekivali. Naravno da niko ne želi da mu dete doživi bilo kakvu neprijatnost ili nezgodu u školi, ali ako se to ipak dogodi, dobro je znati koji su uslovi osiguranja, s obzirom na to da osiguravajuće kuće do detalja ove podatke dostavljaju školama prilikom ugovaranja osiguranja za đake.


Depresija se dva puta češće javlja kod žena nego kod muškaraca - eKlinika\n15:00 - 03. 05. 2021.\nDepresija je neretko izazvana hormonalnim oscilacijama Foto: Shutterstock\nDepresija pogađa gotovo dvostruko veći broj žena, u odnosu na broj muškaraca istih godina, pri čemu, otprilike svaka četvrta žena u određenom trenutku doživi simptome. Iako je potrebno uzeti u obzir različite faktore, kao što su očekivanja od žena, u smislu društvenih uloga koje igraju kod kuće i na poslu, kao i stres koji je sa time povezan, činjenica da su žene najranjivije tokom reproduktivnog perioda ukazuje na ulogu reproduktivnih hormona u pokretanju depresije.\nDepresija preti već u adolescenciji\n– Zanimljivo je napomenuti da su pre adolescencije stope depresije među devojčicama i dečacima približno jednake. Zapravo, situacija počinje da se menja između 11. i 13. godine života. Do trenutka kada devojčice napune 15 godina, dvostruko je verovatnije da će patiti od depresije nego muškarci, i rizik od depresije ostaje veći tokom celog njihovog odraslog doba. Pokazalo se, međutim, da su žene najranjivije po ovom pitanju tokom reproduktivnog perioda –objašnjava dr Rita Nonaks, pomoćnica direktora Centra za zdravlje žena u opštoj bolnici u Masačusecu, u svojoj knjizi „Dublja nijansa plave“.\n„Bori se ili beži“\nU pubertetu dolazi do dramatičnog porasta estrogena i progesterona, koji su odgovorni za razvoj dojki, kao i za druge fizičke promene kod devojčica. Ovi hormoni imaju značajne efekte i na mozak. Estrogen inhibira kortizol, hormon stresa koji aktivira odgovor „bori se ili beži“ i stimuliše neurotransmiter serotonin, koji reguliše raspoloženje i smanjuje anksioznost. Pokazaalo se da progesteron deluje smirujuće i može da ublažiti simptome panike, međutim neki smatraju da se on suprotstavlja pozitivnim efektima estrogena.\nJo-jo efekat menstrualnog ciklusa\nŽene se najčešće osećaju bolje tokom prve polovine menstrualnog ciklusa, folikularne faze, kada folikuli jajnih ćelija u jajniku, kao i nivoi estrogena i progesterona rastu. Ovulacija se odvija negde oko 12. do 14. dana. Ako jajna ćelija nije oplođena, nivo estrogena i progesterona opada poslednje dve nedelje ciklusa, što se naziva lutealna faza. U toku ove dve nedelje žene imaju predmenstrualni sindrom (PMS). Kako se bliže menopauzi, simptomi predmenstrualnog sindroma mogu da postaju sve jači. Otprilike tri do pet odsto žena ima predmenstrualni disforični poremećaj (PMDD), čija manifestacija nosi značajne promene raspoloženja ili promene u ponašanju u poslednje dve nedelje menstrualnog ciklusa, što može da uzrokuje probleme kod kuće i na poslu.\nMnoge žene pate od depresije tokom čitavog ciklusa i primećuju pogoršanje simptoma tokom poslednje nedelje. Stručnjaci veruju da ove hormonalne promene mogu da deluju kao okidač za depresiju kod nekih žena. Takođe, one koje imaju promene predmenstrualnog raspoloženja sklonije su depresiji i u drugim periodima, kada su izložene značajnim hormonskim fluktuacijama, na primer posle porođaja ili tokom prelaska u menopauzu.\nDve studije objavljene u Arhivu opšte psihijatrije pokazuju da su žene koje ulaze u perimenopauzu u većem riziku od depresije, čak i ako nikada ranije nisu patile od ove bolesti. Prvo istraživanje na Univerzitetu u Pensilvaniji pratilo je 231 ženu, starosti od 35 do 47 godina, tokom osam godina. Tokom studije, 43 odsto ispitanica je prošlo period perimenopauze. Istraživanje je pokazalo da se simptomi depresije tokom perimenopauze javljaju čak četiri puta češće, nego u prethodnom periodu, a ustanovljeno je da postoji dva puta veća verovatnoća od razvijanja kliničke depresije. Prema studiji, fluktuacije i promene nivoa reproduktivnih hormona, posebno estrogena, su prediktori depresivnog raspoloženja.\nDruga šestogodišnja studija, koju je izradila grupa istraživača sa Harvarda, posmatrala je 460 žena, starosti 36-45 godina, od kojih nijedna ranije nije patila od depresije. Tokom perioda istraživanja u trajanju od šest godina, 70 odsto ispitanica ušlo je u perimenopauzu. Verovatnoća da će ove žene postati klinički depresivne je približno dvostruko veća, nezavisno od drugih faktora rizika za depresiju, poput razvoda ili smrti u porodici, pokazali su rezultati.\nNeke žene su otpornije\nRazličite vrste depresije dr Ženifer Pejni, direktorka Ženskog centra za poremećaje raspoloženja pri Johns Hopkins Medicine, učestvovala je u izradi biltena Johns Hopkins Depression and Anxiety. Ona je objasnila fenomen anksioznosti i pisala o tome da li su hormonalne promene krivac za depresiju žena. Istakla je da je deo problema koji se odnosi na ovo pitanje postojanje nekoliko različitih vrsta depresije. Ono što trenutno nazivamo depresijom verovatno je nekoliko različitih bolesti ili „slomljenih“ delova koji dovode do sindroma koji nazivamo depresija. Ona ističe da hormonske promene mogu da budu glavni faktor kod nekih žena, dok kod drugih one to nisu. Postoji podgrupa žena koja je posebno osetljiva u periodu hormonalnih promena. Pitanje je, zato, da li same hormonalne promene direktno izazivaju i promene raspoloženja i depresiju kod ovih osetljivih grupa, ali je malo verovatno da su hormonalne fluktuacije krivac i okidač za depresiju kod svake žene koja razvije ovu bolest u vreme hormonalnih promena.


Nelson: Ovdje smo da bismo dali podršku Uredu protiv korupcije (VIDEO) – TVSA.BA\nNaslovna/Vijesti/Bosna i Hercegovina/Nelson: Ovdje smo da bismo dali podršku Uredu protiv korupcije (VIDEO)\nNelson: Ovdje smo da bismo dali podršku Uredu protiv korupcije (VIDEO)\nSrijeda, 9 Decembra 2020, 14:06\nUred za borbu protiv korupcije i upravljanje kvalitetom KS organizovao je pres konferenciju na kojoj su predstavljene antikoruptivne aktivnosti, mjere i prijedlozi propisa kojima bi se dodatno osnažio odgovor kantona na prijetnju koju korupcija predstavlja za pravdu, održiv razvoj i vladavnu prava.\n-Ovdje smo da bismo dali jaku podršku Uredu protiv korupcije. Ovo je prilika da se osvrnemo na napredak u borbi protiv rak-rane, a to je korupcija. Građani BIH žive u vremenu kada vlasti i lideri zanemaruju utjecaj korupcije na građane. Čak i oni koji rade u sektoru pravosuđa ne pokazuju volju da se bore protiv korupcije. Oni su češće dio problema umjesto da budu dijelom rješenja, kazao je Erik Nelson, ambasador SAD u BiH.\nAmbasador SAD istakao je da BiH i dalje zaostaje za svojim susjedima u rješavanju ovih problema, te da sve više građana napušta svoju zemlju.\nJavnosti se obratio i Johan Satler, šef Delegacije EU i specijalni predstavnik EU, rekavši da zabilježen određeni nazadak u posljednjih godinu dana.\n– Ako pogledamo rezultate, većina građana nije zadovoljna radom pravosuđa. Važnije od toga je i da postoje određeni tračci nade. Od primjera je kancelarija za borbu protiv korupcije Kantona Sarajevo, kao i osobe koje rade naporno u teškim uslovima, rekao je Satler.\nŠef Delegacije EU je poručio da je svima poznato šta treba da se uradi.\nAmbasadorica Ketrin Kavalec, šefica Misije OSCE-a u Bosni i Hercegovini istakla je punu podršku Uredu za borbu protiv korupcije Kantona Sarajevo čiji rad pomažu od 2017. godine.\n– Posebno želimo odati priznanje gospodinu Kafedžiću što veoma hrabro i posvećeno vodi Ured koji se suočava i sa protivljenjem opozicije. Ponosimo se što je Misija pružila podršku Uredu u osnivanju javne baze podataka o potencijalnom konfliktu interesa. Uspjeh koji je postigao inovativni pristup u KS sada se replicira širom BiH, kazala je ambasadorica Kavalec.\nMet Fild, ambasador Velike Britanije u BiH istakao kako je korupcija zaista problem koji utječe na sve nas svaki dan.\n-Mnogi u BiH osjećaju težak teret u svojim interakcijama sa javnim uslugama, obrazovnim i zdravstvenim sistemima i uplitanje politike u svakodnevni život građana, kazao je Fild.\nAmbasador Velike Britanije u BiH je rekao kako se mora napraviti sistem da se kriminal ne isplati. To traži koordinirani odgovor svih u BiH.\nErik Larson, viši savjetnik za borbu protiv korupcije u Uredu za borbu protiv korupcije i upravljanje kvalitetom u KS rekao da je iznad svega potrebno aktivno angažovanje građana KS i građana BiH u cjelini.\n-Izuzetno sam zadovoljan sa rezultatom da je od ovog ljeta zabilježeno povećanje od preko 500 posto prijava korupcije od strane građana Uredu za borbu protiv korupcije i upravljanja kvalitetom KS.


Naime, 8% od ukupnog broja zaposlenih (što čini skoro 800 duša) će dobiti otkaz iz jedne od najvećih gaming kompanija. Direktor Blizzarda, J. Allen Brack je objasnio da je "određen broj tima brojan preko svake proporcije u odnosu na naš trenutni raspored izdanja. To znači da ćemo morati da smanjimo određene segmente naše organizacije." Međutim, kompanija na duže staze zapravo hoće da poveća broj ljudi u svojim studijima, ali na pozicijama koje direktno utiču na razvoj igara.\nEkipe iza popularnih naslova Call of Duty. CandyCrush, Overwatch, Warcraft, Hearthstone i Diablo bi trebalo da do kraja godine "porastu za 20%", ali pre toga Activision Blizzard je odlučio da "skreše troškove iz ne developerskih grana". Još uvek nije objavljeno koji sektori su tačno pogođeni otkazima, ali iz nekoliko izvora saznajemo da je došlo do smanjivanja timova odgovornih za direktnu promociju igara, kao i Overwatch lige.\nPovrh svega, najveći biser je što izveštaji pokazuju da je kompanija ostvarila rekordni profit od 7.5 milijardi dolara tokom 2018. godine, što je dovelo do skoka u vrednosti deonica iste. Ipak, navodno, troškovi kompanije su se povećali za pola milijarde dolara, na ukupno 2.21 milijardi, a CEO Bobby Kotick je to prokomentarisao opaskom da se kompanija "nije pokazala kako je planirano", insinuirajući na statistike poput broja kupaca i dosega njihovih proizvoda.\nProfit je bog i batina u ovoj kompaniji, te je naglašeno da zarada od in-game kupovina opada. Tu su "krivac" Hearthstone i Overwatch, gde igrači sve manje kupuju karte i loot boxove. Na kraju, Brack je dodao da će posle američkih i inostrane kancelarije ove kompanije proći kroz sličnu "evaluaciju".


(VIDEO - FOTO) Okrugli sto „Mreža podrške za decu i mlade“ - -\nU Požarevcu- zajedno na unapređenju položaja dece i mladih u sistemu pravosuđa.\nSkup se odnosio na razvijanje usluga i programa rada sa decom u sukobu sa zakonom i u riziku od istog, tačnije, o primeni vaspitnih naloga predviđenih Zakonom o maloletnim učiniocima krivičnih dela i krivično pravnoj zaštiti maloletnih lica.\nPočetkom 2018.godine grad Požarevac odazvao se pozivu UNICEF-a i Centra za socijalno- preventivne aktivnosti GRiG da zajedno rade na unapređenju položaja dece i mladih u sistemu pravosuđa.\nCilj ove saradnje je, po rečima Tatjane Rajić, direktorke Centra za socijalni rad, uspostavljanje sistema podrške za decu u sukobu sa zakonom i u riziku od istog, a naša zajednica je prepoznata kao jedna od naprednijih u smislu potencijalnih resusrsa i brige o ovoj ciljnoj grupi.\nGrad Požarevac je jedan od izabranih gradova koji ima priliku da radi na unapređenju kvaliteta intervencija sa decom u sukobu sa zakonom, konkretno kada je realizacija vaspitnih naloga i vaspitnih mera u pitanju. Ideja je da se kroz horizontalnu razmenu iskustava i povezivanje svih sektora relevantnih za ovu temu, unapredi realizacija vaspitnih naloga u više opština u Srbiji. To podrazumeva aktivno učešće i povezivanje predstavnika Centra za socijalni rad, pružaoca usluga u zajednici, predstavnika policije, zdravstva, obrazovanja i naravno predstavnika Višeg suda i tužilaštva.\nCilj organizovanja stručnog skupa jeste da se kroz potpisivanje sporazuma između aktera iz pomenutih sistema, svi resursi povežu kako bi se obezbedio sistem podrške za decu. Time bi zajedno kreirali jako i sigurno okruženje koje preventivno deluje kada je bezbednost dece, ali i zajednice u pitanju.\n„Nadamo se da ćemo da motivišemo sve aktere u društvu i da zajedno podržimo kroz kreiranje sistema podrške i kreiranja sporazuma o saradnji kako bi se mladi uključili u realizaciju društveno korisnog rada, i tako bismo podstakli širu zajednicu da vodimo računa o deci u riziku jer nekako je na nama ta odgovornost”, rekla je Nataša Ivčević iz Centra za socijalno preventivne aktivnosti GRiG.\nPožarevački komunalci čiste divlje deponije


Cene dijamanata u padu, trgovci oprezni | Gde Investirati\nCene poliranih dijamanata u julu su pale, nastavljajući tako trend iz drugog tromesečja. RAPI indeks za 1-karatne dijamante u julu je oslabio 1,7 odsto, dok je u odnosu na isti mesec prošle godine RAPI slabiji za 4,7 odsto, navodi se u izveštaju.\nPo podacima Rapaport-a, globalni proizvođači dijamanata De Beers i ALROSA su u prvoj polovini godine zbog pada potražnje smanjili proizvodnju. Istovremeno, povećana je prodaja nebrušenih dijamanata jer trgovci žele da popune zalihe ispražnjene tokom praznika na kraju 2015. godine.\nRapaport ne očekuje povećanje dinamike na tržištu dijamanata ni u trećem kvartalu, a normalizacija aktivnosti bi, po njihovom mišljenju, trebala uslediti nakon sajma u Hong Kongu u septembru.\nPrevious Za beogradski aerodrom zainteresovano osam kompanija\nNext Reciklaža isplativ biznis, ali nerazvijen\nAzijske berze: Treći uzastopni pad indeksa\nNa azijskim berzama cene akcija su pale i u sredu, treći dan zaredom, a najviše u Kini, što je posledica trgovinskih napetosti između Washingtona i Pekinga, dok su cene nafte\nOčaj trgovaca uranijumom\nCena uranujima spustila se prvih dana novembra 2016. na najniži nivo, nezabeležen još od 2005. godine.


Ministar vanjskih poslova Njemačke Mihael Rot: Restrikcije na granicama neophodne - Olovo.ba\nMinistar vanjskih poslova Njemačke Mihael Rot: Restrikcije na granicama neophodne\nMinistar vanjskih poslova Njemačke branio je danas najnovije restrikcije na granicama kao neophodne radi suzbijanja širenja virusa korona dok se Evropa suočava sa novim putnim blokadama.\n-\tOve mjere očigledno vrše snažan pritisak na granične regione, građane i transport robe i jedinstveno tržište, ali zaštita naših građana je od najvećeg značaja - rekao je Rot uoči razgovora sa kolegama iz EU.\nOn je istakao da Njemačka pokušava da spriječi restrikcije na granici sa Francuskom slične onima na granici sa Češkom i Austrijom.\nKoordinacija graničnih restrikcija\nNjemačka je u bliskom kontaktu sa francuskim vlastima kako bi osigurala koordinaciju graničnih restrikcija, rekao je Rot, dodajući da Njemačka do sada nije vidjela pojavu novih sojeva virusa da se šire iz Francuske, što nije slučaj sa Češkom.\nOn je rekao se novi sojevi virusa šire preko češke granice u Njemačku.\nPrema njegovim riječima, pokrajine na granici sa Francuskom odbacile su zatvaranje granica.\nNe krši se šengenski sporazum\nOn je istakao da njemačke granične restrikcije ne predstavljaju kršenje šengenskog sporazuma.\n-\tUsaglasili smo se sa Francuskom da će nas informisati o anti-kovid mjerama u regionu Mozel. Sarađujemo sa Francuskom kako bi osigurali da su mjere protiv pandemije slične na obje strane granice - rekao je on.\nDodao je da je potrebno ponovo razgovarati o potvrdi o vakcinaciji jer vakcinisana lica, po svemu sudeći, ne predstavljaju rizik za ostale.


Borrell najavljuje mogućnost novog sankcioniranja Rusije\nVisoki predstavnik Evropske unij (EU) za vanjsku politiku i sigurnost Josep Borrell\nVisoki predstavnik Evropske unije (EU) za vanjsku politiku i sigurnost Josep Borrell izjavio je u ponedjeljak, 11. aprila, da postoji mogućnost za uvođenje dodatnih sankcija Rusiji.\n"Sankcije su uvijek na stolu. Ministri će raspravljati o tome koji su daljnji koraci", kazao je Borrell, uoči sastanka s ministrima vanjskih poslova EU-a u Luksemburgu, odgovarajući na pitanje je li Unija spremna razmotriti embargo na uvoz ruske nafe kao odgovor na invaziju Moskve na Ukrajinu.\nBorrell je također kazao da će ministri vanjskih poslova zemalja članica EU raspravljati o načinima pomoći stanovnicima Ukrajine.\nTakođer je kazao da se očekuje da se idućih dana intenziviraju sukobi u Donbasu, na istoku Ukrajine.\nMogući embargo na uvoz ruske nafte\nMinistri vanjskih poslova Irske, Litve i Nizozemske potvrdili su u ponedjeljak da izvršna vlast EU izrađuje prijedloge za mogući embargo na uvoz nafte iz Rusiji, iako još nema sporazuma o zabrani.\n"Oni sada rade na tome da nafta bude dio sljedećeg paketa sankcija", kazao je irski ministar vanjskih poslova Simon Coveney, govoreći o Evropskoj komisiji, uoči sastanka u Luksemburgu.\nNjegovi nizozemski i litvanski kolege također su stava da Evropska komisija traži način za embargo uvoza ruske nafte, koja čini oko četvrtine uvoza u EU.\n"Razmatramo sve druge sankcije, uključujući energetiku", rekao je nizozemski ministar vanjskih poslova Wopke Hoekstra. Evropska komisija nije bila dostupna za komentar.\n'Potpuni embargo na naftu' mogao bi okončati rat u Ukrajini\nNaftni embargo zasnovan je na tehničkim detaljima i vremenu postupnog uvođenja takvog poteza, te na podršci 27 država članica EU.\nEnergetska ovisnost EU o Rusiji varira, a zemlje poput Bugarske gotovo u potpunosti ovise o ruskoj nafti. Mađarska je najavila da ne može podržati naftni embargo.\nBit će ključna pozicija Njemačke, kao najveće ekonomije EU. Ministrica vanjskih poslova te zemlje Annalena Baerbock, koja je stigla u Luksemburg, pozvala je na "koordinirani plan za postupno potpuno izbacivanje fosilnih goriva" iz Rusije.\nNo, pojedine diplomate EU tvrde da Berlin ne podržava trenutni embargo, prenosi Reuters.\nSjedinjene Države i Velika Britanija zabranile su uvoz ruske nafte, nadajući se da će prekinuti značajan izvor prihoda za Moskvu. Ova odluka teža je za evropsku ekonomiju i mogla bi potaknuti rast ionako visoih cijena energenata.\nEvropska unija je prije tri dana dogovorila peti paket sankcija Rusiji zbog njenog rata protiv Ukrajine, uključujući mjere zabrane uvoza uglja i zatvaranje luka EU za ruske brodove.\n"Zajedno sa četiri prethodna paketa, ove sankcije će dodatno doprinijeti jačanju ekonomskog pritiska na Kremlj i onesposobiti ga da financira invaziju na Ukrajinu", navodi se u saopćenju evropskog bloka od 8. aprila.\nSankcije ciljaju na šest glavnih područja: ruski ugalj, financijske transakcije, transport, uvoz i izvoz u Rusiju i isključivanje Rusije iz javnih ugovora i evropskih fondova.\nEU uvela peti paket sankcija Moskvi, uključujući na uvoz ruskog uglja\nSjedinjene Države i njihovi evropski saveznici uveli su sankcije Rusiji, koja je započela invaziju na Ukrajinu 24. februara, da bi ekonomski, financijski i diplomatski izolirale Moskvu.\nNajnovije sankcije su usvojene u trenutku kada se objelodanjuje sve više dokaza o ratnim zločinima koje su počinile ruske trupe, među ostalim, u gradu Buča, nedaleko od Kijeva.\nVjeruje se da je više od deset miliona Ukrajinaca, ili gotovo jedna četvrtina stanovništva, napustilo svoje domove bježeći od ruske invazije. Od toga je više od četiri miliona ljudi sklonište potražilo u drugim zemljama.


Dve godine od ubistva Olivera Ivanovića: ubica i dalje nepoznati\nNavršilo dve godine ili 730 dana otkako je u severnom delu Kosovske Mitrovice ubijen opozicioni lider kosovskih Srba Oliver Ivanović. I pored brojnih, ponekad i senzacionalnih, najava, nagoveštaja i obećanja, do danas nisu otkriveni ni ubica, ni nalogodavac ubistva.\nPodsetimo, Ivanović je ubijen iz vatrenog oružja 16. januara ispred kancelarije njegove stranke, građanske inicijative „Sloboda, demokratija, pravda“.\nDve istrage i hapšenje\nPrištinsko tužilaštvo je na posletku naredilo hapšenje nekoliko osoba, piše Blic.\nPrva su se dogodila u novembru 2018, kada su privedena i zadržana dvojica kosovskih policajaca – Nedeljko Spasojević i Dragiša Marković, pripadnici MUP koji su obezbeđivali uviđaj lica mesta ubistva, kao i Marko Rošić, koji je radio kao obezbeđenje jednog kafića u Mitrovici. Hapšenje u režiji ROSU je izbegao Milan Radoičić, jedan od čelnika „Srpske liste“, koga policija nije zatekla kod kuće. Ubrzo je u Beogradu saslušan u okviru istrage.\nPočetkom decembra, prištinsko tužilaštvo sastavilo je i optužnicu za ubistvo. Opšta ocena korespondira sa tokom istrage: traljavo. Glavni problem optužnog akta, piše „Blic“ , jeste jednostavan – ne navode se imena egzekutora, a motiv se opisuje preširoko kao „kontrola stanja“ i „ostvarivanje političkog uticaja“ na severu KiM.\nKako bi ubistvo Ivanovića to omogućilo – nije objašnjeno.\nPorodica nezadovoljna optužnicom\n„Uglavnom, sve se završava optužnicama koje su u poslednje vreme podignute, koje su meni, u najmanju ruku, sumnjive, jer sam videla puno nelogičnosti. Pročitala sam deo, nisam mogla sve, ali ono što ima, meni zaista ne uliva baš poverenje, ali ne želim da verujem da je neko spreman da se igra tim stvarima i da neko ne radi ozbiljno na rasvetljavanju slučaja ubistva Olivera“, navela je Milena Ivanović.\nPovodom godišnjice ubistva Olivera Ivanovića održan je pomen u kripti Hrama Svetog Save u Beogradu. Pomen je počeo simbolično u 8.15 časova, u tačno vreme kada je Oliver ubijen, piše RTS.\nStudentska šetnja za Olivera u Novom Sadu\nOmladinska studentska akcija organizuje u četvrtak, 16. januara, šetnju za Olivera. Predviđeno je da se građani okupe na Trgu Republike u 18 sati odakle će krenuti protestna šetnja.\n“Uskoro će biti dve godine od ubistva čoveka protiv koga se mesecima vodila brutalna kampanja mržnje: crtanje meta u televizijskim spotovima, blaćenje po tabloidima i sveukupna hajka. Zahtevamo da se ovaj slučaj rasvetli i od institucija da obavljaju svoju dužnost, jer ovo nije pitanje birokratske prirode koje počiva na pisanim aktima, ovo je pitanje etike i morala. Oliver Ivanović je ubijen jer nije želeo da se prikloni hegemoniji kriminalaca i bandita. Vršićemo sve vrste prinude i služiti se građanskom neposlušnošću dok ne dobijemo odgovor na pitanje – KO JE UBIO OLIVERA IVANOVIĆA?, navodi se u saopštenju Omladinske studentske akcije.\nŽiveo je u Kosovskoj Mitrovici. Bio je oženjen i imao je četiri sina i ćerku.\nTagovigodišnjica Kosovo i Methohija Oliver Ivanović ubistvo


Predstavljen projekat izgradnje mosta preko Bojane koji će spajati Ulcinj sa Velipojem - Novosti - Turistički svet\nUlcinj, Photo by Albert Hyseni on Unsplash\nProjekat izgradnje mosta preko Bojane, koji će spajati Ulcinj sa Velipojem, predstavljen je juče u Ohridu. Kako je saopšteno iz Vlade Crne Gore, ovogodišnjim budžetom je za realizaciju projekta opredeljeno oko 3,5 miliona evra, a očekuje se da će na jesen biti potpisan Memorandum o saradnji između ove dve države.\nProjekat su predstavili predsednici vlada Crne Gore i Albanije, Dritan Abazović i Edi Rama tokom bilateralnog susreta na marginama Samita Inicijative Otvoreni Balkan.\n- Veoma sam srećan zbog ovog projekta i ovo je nešto o čemu smo razgovarali u Tirani prošlog leta. Sada smo vrlo blizu početku realizacije ove ideje. Crna Gora je ovogodišnjim budžetom predvidela deo novca samo za izgradnju ovog mosta. Verujem da ćemo početkom septembra moći da potpišemo Memorandum o saradnji kojim bi se precizirale obaveze i jedne i druge strane - kazao je Abazović tokom prezentacije projekta.\nOvaj most, naveo je, nije važan samo zbog toga što bi se njime smanjila dužina puta koji spaja ova dva grada i dve države, već i zbog toga što ovo područje ima potencijal da bude vrlo atraktivno turističko mesto.\n- Oko 34 km nedovoljno iskorišćenih peščanih plaža na tom području dve države, ima potražnju od oko 500.000 turista na godišnjem nivou. Istaknuto je da je trenutna udaljenost između Ulcinja i Velipoje oko 73km, a da bi sa izgradnjom mosta ona bila svedena na oko jedan kilometar - zaključuje se u saopštenju.


Novi Zakon regulisaće električne trotinete: Samo po trotoaru | MediaPress\nNa ulicama se sve češće mogu videti električni trotineti čije korišćenje u saobraćaju u Srbiji još uvek nije regulisano zakonom, a bilo je situacija u kojima je dolazilo i do sudara sa drugim vozilima, pa u Agenciji za bezbednost saobraćaja kažu da se uveliko radi na novom Zakonu o bezbednosti saobraćaja, kojim će biti uređena i pravila vožnje na električnim trotinetima.\nNa tome radi radna grupa Ministarstva unutrašnjih poslova, a očekuje se da će predlog tog zakona biti gotov do kraja ove godine, kaže za Tanjug pomoćnica direktora Agencije za bezbednost saobraćaja Svetlana Miljuš.\nNavela je da smo najpribližniji modelu koji se primenjuje u Sloveniji, po kome se električni trotineti ne smeju voziti po kolovozu, već po trotoaru i to brzinom ne većom od brzine hoda što je, dodala je, oko šest kilometara na sat.\nNajnoviji slučaj saobraćajne nesreće prilikom vožnje električnog totineta dogodio se u Nišu, kada je dečak (12) koji je vozio električni trotinet povređen prilikom sudara sa taksi vozilom u pokretu, a dok ne bude bio donet novi zakon iz Agencije apeluju na sve građane da trotinet ne voze po kolovozu, već da koriste biciklističku stazu ili trotoar i da vode računa o učesnicima sa kojima dele taj prostor.\n“Ukoliko su na trotoaru da se ne kreću brzinom koja je veća od brzine hoda, a to je oko šest kilometara na čas, jer pešaci ne očekuju da se pojavi neko ko se brže kreće od njih. Treba da vode računa i na decu, da se ne zaleću da ih ne bi povredili, jer roditelji slobodnije puste decu da se kreću na trotoaru”, rekla je Miljuš.\nApelovala je i na roditelje da dete, pre nego što mu kupe trotinet, dobro upoznaju sa rizicima upravljanja trotinetom, pravilima ponašanja i o tome gde i kako treba upravljati tim vozilom, kao i da mu nabave svu zaštitnu opremu.\n“U uslovima smanjene vidljivosti preporučujemo da imaju retroreflektujuće prsluke, prednje i zadnje svetlo kao i biciklisti – da urade sve što mogu kako bi i sebe i druge učesnike u saobraćaju učinili bezbednim”, istakla je Miljuš.\nGovoreći o iskustvima drugih zemalja u kojima je već regulisano pitanje vožnje električnih trotineta, navela je da je Evropsko udruženje saobraćajne policije dostavilo Agenciji za bezbednost saobraćaja predloge ili već usvojenu zakonsku regulativu drugih zemalja kojom je regulisana upotreba trotineta.\nKao primer je navela Francusku gde su prethodnim zakonom svi električni dvotočkaši smatrani pešacima, dok će im novim zakonom biti zabranjeno da se kreću trotoarom, već će to moći samo biciklističkom stazom i kolovozom, s tim da će, kada prelaze preko trotoara, morati da siđu sa trotineta i da ga guraju.\n“Deca do osam godina neće smeti da koriste trotinet, dok će ona starosti do 12 godina morati obavezno da nose kacigu”, dodala je Miljuš.\nElektrični trotineti postali su popularni u poslednje dve godine, a posebno, za vreme pandemije korona virusa, kada je poželjno izbegavati javni prevoz.\nUz to, lako ih je voziti, a pogodni su i za parkiranje, pa se masovno koriste širom sveta, gde predstavljaju i turističku atrakciju.\nIpak, svi koji nameravaju da postanu vlasnici jednog takvog dvotočaša trebalo bi da razmisle da li im je neophodan ili da bar, zarad lične bezbednosti i zaštite, nose kacigu i drugu zaštitnu opremu tokom vožnje.\nTag:Agencija za bezbednost saobraćajabrzinaelektrični trotinetikolovozpravila vožnjeSrbijatrotoarupotreba trotinetaVozačizakonZakon o bezbednosti saobraćaja\nNišlija uhapšen zbog nošenja oružja


AMD na VMworld 2015 predstavio prvi na svetu hardverski-bazirani virtualizovane GPU AMD na VMworld 2015 predstavio prvi na svetu hardverski-bazirani virtualizovane GPU – Personal magazin\nAMD na VMworld 2015 predstavio prvi na svetu hardverski-bazirani virtualizovane GPU\nAMD je danas na VMworld 2015demonstrirao AMD Multi-korisnički GPU, prvo na svetu rešenje za hardverski-baziranu virtualizaciju GPU-a. Ono novo rešenje iz AMD-a omogućava virtualizaciju radnih stanica sa punom ISV sertifikacijom i…\nAMD je danas na VMworld 2015demonstrirao AMD Multi-korisnički GPU, prvo na svetu rešenje za hardverski-baziranu virtualizaciju GPU-a. Ono novo rešenje iz AMD-a omogućava virtualizaciju radnih stanica sa punom ISV sertifikacijom i performansama jednakim lokalnim desktop mašinama. Sa AMD Multi-korisničkim GPU-om, IT profesionalci sa lakoćom mogu konfigurisati ovakva rešenja i omogućiti da i do 15 korisnika koriste jedan AMD GPU. Demonstracija AMD virtualizovanih rešenja može se pronaći na VMworld 2015 štand broj 447.\n„AMD grafičke kartice su na jedinstven način opremljene AMD Multi-korisničkom GPU tehnologijom, ugrađenom u sam GPU i omogućavaju pružanje konzistentnih i predvidivih performansi,“ kaže Šon Burk (Sean Burke), korporativni potpredsednik i generalni menadžer Profesionalne Grafike u AMD-u. „Kada se ovi AMD GPU-ovi pravilno konfigurišu prema potrebama organizacije, krajnji korisnik dobija jednak pristup GPU-u bez obzira na zahtevnost poslova. Svakom korisniku se pružaju virtualizovane performanse za dizajniranje, kreiranje i izvršavanje njegovih radnih zadataka bez mogućnosti da jedan korisnik preokupira ceo GPU.”\nDizajniran sa podrškom za industrijski standard SR-IOV, sa AMD Multi-korisničkim GPU-om AMD nastavlja sa podrškom otvorenim standardima. SR-IOV je specifikacija koju je razvio PCI SIG, i koja definiše standardizovan način na koji uređaji predstavljaju hardversku virtualizaciju. AMD Multi-korisnički GPU je dizajniran da očuva i pruži sposobnosti grafičke i računarske akceleracije za dizajnerske i proizvodne ili medijske i zabavne aplikacije . AMD Multi-korisnički GPU rešava trenutne probleme u virtualizaciji GPU-ova koji ne nude predvidive performanse za CAD/CAE, Multimediju i Zabavu, i generalne poslovne GPU potrebe.\nKreiran za akceleraciju radnih tokova poput GPU izračunavanja i OpenCL™, AMD Multi-korisnički GPU je dizajniran da savlada ograničenja softverski bazirane virtualizacije poput umanjenih performansi za krajnjeg korisnika. Korisnici imaju pristup pravim AMD grafičkim drajverima za OpenGL, DirectX™ i OpenCL akceleraciju, koji omogućavaju rad bez ograničenja.\nDodatne sposobnosti AMD Multi-korisničkog GPU-a uključuju:\nRačunarske sposobnosti bazirane na podršci za OpenCL putem vodeće u industriji GPU virtualizacije\nPodršku za celokupan skup sposobnosti uključujući DirectX™ 12 i OpenGL 4.4\nPodršku za OpenCL 2.0 akceleraciju\nStabilne i predvidljive performanse\nKorisniku-dostupan lokalni deo memorije koji pruža dodatnu sigurnost\nMaksimalno 15 korisnika po jednom fizičkom GPU-u\nAMD Multi-korisnički GPU je dizajniran da radi sa okruženjima koja koriste VMware vSphere/ESXi 5.5 i novija, sa podrškom za protokole za udaljeni pristup kao što je Horizon View.\nAMD nastoji da kompanijama zainteresovanim za implementaciju virtualnih okruženja pruži profesionalni grafički hardver svetskog nivoa. Da bi pomogli IT menadžerima u procesu instalacije i daljoj podršci nakon kupovine AMD Multi-korisničkog GPU1-a ne postoje dodatni troškovi ka AMD-u.\nAMD na VMworld 2015 predstavio prvi na svetu hardverski-bazirani virtualizovane GPU was last modified: September 2nd, 2015 by Redakcija\nPickbox od sada dostupan na mts TV\nLenovo predstavlja novi poslovni softver na VMworld konferenciji


ePogledi - Britanski advokati za uklanjanje S. Arabije iz Vijeća za ljudska prava UN-a\nPrijestolonasljednik Mohammad bin Salman\nBritanski advokati za uklanjanje S. Arabije iz Vijeća za ljudska prava UN-a\n01 februar, četvrtak\n- Naša glavna preporuka kako Generalna skupština UN-a treba poduzeti ove korake kako bi suspendirao Vladu Saudijske Arabije u [UN-ovom] Vijeću za ljudska prava - kazao je Dixon.\n- Potpuno je kontradiktorno i ironično da Vlada, sa sistematskim obrascem zlostavljanja – kako smo istakli u izvještaju – sjedi u Vijeću, zapravo, ranije je i predsjedavala Vijećem. Ta suspenzija će djelovati kao velika poluga za Vladu da revidira svoje djelovanje i napravi korektan novi početak – istaknuo je.\n- Ti pritvorenici nisu optuženi ni za kakav prekršaj i informacije o razlozima njihovih hapšenja, kao i okolnosti njihovog pritvaranja, veoma su ograničene. Postoje razlozi za ozbiljnu zabrinutost tretmanom mnogih pritvorenih, uključujući Salmana Al-Awdu, koji je nedavno bio hospitaliziran, te druge koji su nestali - navodi se u izvještaju.\n- Suspenzija članstva nije samo hipotetička mogućnost - piše u izvještaju.